               EUROPOS KOMISIJA
            Briuselis, 2018 11 30
            COM(2018) 776 final
            Rekomendacija
            TARYBOS SPRENDIMAS
            kuriuo suteikiami įgaliojimai pradėti derybas dėl Europos Sąjungos susitarimų su kiekviena pietine Europos kaimynystės politikos šalimi, siekiant susitarti dėl Europos geostacionarinės navigacinės tinklo sistemos (EGNOS) teikiamų paslaugų išplėtimo Europos kaimynystės politikos teritorijoje sąlygų

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Europos geostacionarinė navigacinė tinklo sistema (EGNOS) esamus atvirus palydovinės navigacijos signalus gali paversti tinkamais naudoti transporto srities saugai labai svarbiose prietaikose, pavyzdžiui, prietaikose padedančiose valdyti ir tupdyti orlaivius tose vietose, kuriose beveik arba visiškai nėra antžeminės radijo ryšio įrangos.

               EGNOS ir „Galileo“ yra dvi Europos Sąjungos palydovinės navigacijos programos, reglamentuojamos GNSS reglamentu
                  1
               .

               Pietinių Europos kaimynystės politikos šalių
                  2
                ir ES bendradarbiavimas palydovinės navigacijos srityje vykdomas pagal Europos ir Viduržemio jūros regiono valstybių bendresnį bendradarbiavimą transporto sektoriuje. Pagal Europos kaimynystės politiką
                  3
                Europos ir Viduržemio jūros regiono valstybių bendradarbiavimas transporto sektoriuje buvo pradėtas Barselonos procesu (1995 m.), kuris 2008 m. buvo baigtas valstybių ar vyriausybių vadovų susitikime priėmus bendrą deklaraciją dėl Viduržemio jūros šalių sąjungos (VJS)
                  4
               .

                  Reglamento (ES) Nr. 1285/2013 (toliau – GNSS reglamentas)
                     5
                   2 straipsnio 5 dalies trečioje pastraipoje nustatyta, kad Europos geostacionarinės navigacinės tinklo sistemos (EGNOS) geografinė aprėptis gali būti išplėsta, kad apimtų Europos kaimynystės politikos (EKP) šalis, jei tai techniškai įmanoma ir remiantis tarptautiniais susitarimais. Dėl tokio išplėtimo neturi vėluoti sistemos EGNOS geografinės aprėpties išplėtimas visose Europoje esančių valstybių narių teritorijose.

               EGNOS išplėtimas, siekiant apimti pietines EKP šalis, atitinka šiuos kriterijus ir bus atliktas ėmusis pirmųjų veiksmų dėl keleto EGNOS antžeminių stočių įrengimo už Europos ribų. Šiuo išplėtimu siekiama dviejų tikslų: sustiprinti EGNOS aprėptį ES pakraščiuose ir užtikrinti sistemos veikimą pietinėse EKP šalyse ir ją plačiai naudoti.

               Dėl EGNOS išplėtimo, siekiant apimti pietines EKP šalis, EGNOS geografinės aprėpties išplėtimas visoje ES nevėluos. Priešingai, toks išplėtimas padės užtikrinti geresnę aprėptį ES pietų, pietryčių, pietvakarių regionuose ir ypač pagerinti aprėptį Atlanto vandenyne esančiose Portugalijos ir Ispanijos salose, taip pat Kipre, Graikijoje, Maltoje, Italijoje.

               2015 m. Europos kosmoso agentūros atliktoje analizėje
                  6
                ir 2017 m. pramonės atstovų pasiūlyme parengti trečią EGNOS versiją, patvirtinta, kad toks išplėtimas techniškai įmanomas, ir padaryta išvada, kad visai pietinių EKP šalių oro erdvei aprėpti turėtų pakakti trijų EGNOS antžeminių stočių.

               Nuo 2009 m. atitinkami Komisijos padaliniai dirba kartu su Europos išorės veiksmų tarnyba (EIVT), siekdami išplėsti EGNOS aprėptį pietinėje Viduržemio jūros regiono dalyje (t. y. pietinėse EKP šalyse) ir pradėti teikti EGNOS žmogaus gyvybės apsaugos (SOL) paslaugą aviacijos bei kituose transporto sektoriuose. EGNOS aprėpties išplėtimas naudingas visiems. ES galės sustiprinti ryšius su kaimyninėmis šalimis ir savo pramonei sudaryti galimybių patekti į jų rinką, o pietinės EKP šalys gaus prieigą prie EGNOS už labai nedidelę kainą, jei ją palyginsime su ES jau padarytomis viešosiomis investicijomis.

               Per tuos metus buvo padaryta didelė pažanga, o pietinių EKP šalių institucijos, atsakingos už transportą, visada rodė rimtą susidomėjimą. Joms EGNOS žmogaus gyvybės apsaugos paslauga yra veiksmingas būdas laikytis Tarptautinės civilinės aviacijos organizacijos (ICAO) reikalavimų ir jos mano, kad tai didelio poveikio technologija, suteiksianti galimybę siūlyti naujų transporto ir kitų sričių paslaugų ir prietaikų.

                     7
                  Todėl 2014–2016 m. šešios pietinės EKP šalys aukščiausiu politiniu lygmeniu oficialiai išreiškė norą su ES sudaryti tokio pobūdžio tarptautinį susitarimą dėl EGNOS.

               ES turėtų patenkinti pietinių EKP šalių lūkesčius dėl EGNOS žmogaus gyvybės apsaugos (SOL) paslaugos teikimo. Strateginė tokio EGNOS išplėtimo nauda darosi vis akivaizdesnė, jei atsižvelgsime į kitų pasaulinių palydovinės navigacijos sistemų teikėjų veiksmus regione.

                  Su kiekviena pietine EKP šalimi sudarytame dvišaliame tarptautiniame susitarime dėl EGNOS bus nustatyta atitinkama valdymo sistema, nurodytos kiekvienos Šalies funkcijos ir atsakomybė ir apibrėžta finansinė atsakomybė už infrastruktūros, kurios reikia kiekvienoje pietinėje EKP šalyje EGNOS paslaugoms teikti, įdiegimą ir eksploatavimą.

               Šioje rekomendacijoje atsižvelgta į EGNOS išplėtimo pietinėse EKP šalyse saugumo aspektus, taip pat į EIVT atliktą geopolitinės padėties regione vertinimą. Saugumo aspektai ir toliau bus analizuojami ir į juos bus atsižvelgiama derybų ir įdiegimo etapais. Jie bus svarbūs renkantis EGNOS antžeminės infrastruktūros įdiegimo vietas ir užtikrinant jų apsaugą EGNOS eksploatavimo etapu pietinėse EKP šalyse.

               •Suderinamumas su toje pačioje politikos srityje galiojančiomis nuostatomis

               EGNOS išplėtimas pietinėse EKP šalyse įtrauktas į 2014–2020 m. regioninį veiksmų transporto srityje planą ir į 2013 m. ir 2014 m. Viduržemio jūros šalių sąjungos rezoliucijas.

               Išplėsta EGNOS žmogaus gyvybės apsaugos paslaugos aprėptis Šiaurės Afrikos ir Artimųjų Rytų teritorijose leis padidinti tūpimo procedūrų saugos lygį net ir mažesnėse, regioninėse ir turistinėse vietovėse. Tokiu būdu bus galima suderinti ES ir pietinių EKP šalių saugumo lygius ir padidinti EGNOS naudojimą tarp abiejų regionų skraidančiuose orlaiviuose.

               Galiausiai ne mažiau svarbu yra tai, kad EGNOS išplėtimas pietinėse EKP šalyse būtų suderintas su kitais panašaus pobūdžio EGNOS arba EGNOS naudojančių sistemų išplėtimais, pavyzdžiui, panašiu išplėtimu Ukrainoje
                  8
               , ir su nepriklausomų palydovinės signalų tikslinimo paslaugos sistemų, naudojančių EGNOS, technologijų diegimu Afrikoje, pradedant nuo septyniolikos ASECNA šalių
                  9
               . Taigi, Europos ir Afrikos žemynuose bus užtikrinta vientisa EGNOS aprėptis, o tai padės padidinti orlaivių valdymo ir tupdymo saugą.

               •Suderinamumas su kitomis Sąjungos politikos sritimis

               Europos palydovinės navigacijos sistemos yra svarbi Europos Sąjungos politikos, kuria siekiama visapusiško sausumos, jūrų ir oro transporto infrastruktūros integravimo saugios, sklandžios, ekonomiškos ir aplinką tausojančios navigacijos tikslais, dalis. Naudoti šias sistemas buvo skatinama tarptautiniu mastu, be kita ko, pasirašant bendradarbiavimo dėl palydovinės navigacijos susitarimus su tokiomis šalimis, kaip Marokas, Ukraina, JAV, Norvegija, Šveicarija ir Pietų Korėja.

               Oro eismo valdymo (OEV) srityje visos pietinės EKP šalys siekia laikytis ICAO reikalavimų, susijusių su nustatytų charakteristikų navigacija (PBN). EGNOS yra svarbus Europos oro eismo valdymo modernizavimo ir Bendro Europos dangaus iniciatyvos įgyvendinimo pagalbininkas. Jos išplėtimas pietinėje EKP teritorijoje padės sumažinti aviacijos navigacijos paslaugų skirtumus Viduržemio jūros regione. EGNOS aprėptis pietiniame EKP regione taip pat padės sukurti integruotą Europos ir Viduržemio jūros regiono transporto erdvę, kurioje judės beveik milijardas ES ir kaimyninių šalių gyventojų.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Sutarties dėl Europos Sąjungos veikimo 218 straipsnio 3 ir 4 dalys.

               •Subsidiarumo principas (neišimtinės kompetencijos atveju)

                  Šio pasiūlymo tikslų valstybės narės negali pasiekti, nes palydovinės navigacijos sistema EGNOS yra Europos Komisijos valdoma Europos iniciatyva. Todėl susitarimo, dėl kurio turi būti deramasi, taikymo sritis negali apsiriboti kuria nors viena valstybe nare ar valstybių narių grupe, o turi aprėpti visą ES.

                  Bet koks kitoks sprendimas (pavyzdžiui, ES valstybių narių ir kiekvienos pietinės EKP šalies dvišalių santykių tinklas) nepriimtinas dėl didelės neveiksmingumo, vėlavimo ir prieštaravimų rizikos, dėl kurios galėtų greitai padidėti Sąjungos biudžetui tenkančios išlaidos. Jei ES ir atskiroms pietinėms EKP šalims nepavyks susitarti dėl su EGNOS paslaugų teikimu susijusio bendradarbiavimo, ES pramonė praras gerą galimybę, o ES strateginė pozicija pietiniame EKP regione susilpnės.

                  Pagal Reglamento 1285/2013 29 straipsnį Sąjunga gali sudaryti susitarimus dėl programų su trečiosiomis šalimis ir tarptautinėmis organizacijomis, laikydamasi SESV 218 straipsnyje nustatytos procedūros.

               •Proporcingumo principas

                  Susitarimo sudarymas yra proporcingas siekiamiems tikslams.

               •Priemonės pasirinkimas

                  Reglamento (ES) Nr. 1285/2013 29 straipsnyje aiškiai nustatyta, kad tarptautinius susitarimus dėl EGNOS sudaro Sąjunga. Be to, Reglamento 2 straipsnio 5 dalies trečioje pastraipoje aiškiai numatyta galimybė išplėsti sistemos EGNOS geografinę aprėptį taip, kad ji apimtų kitus pasaulio regionus, be kita ko, patikslinant, kad toks išplėtimas galėtų apimti ir Europos kaimynystės politikos (EKP) šalis. Joje taip pat nurodyta, kad dėl išplėtimo, jei jis techniškai įmanomas, sudaromas tarptautinis susitarimas.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Konsultacijos su suinteresuotosiomis šalimis

               Palydovinių tikslinimo paslaugų, tokių kaip EGNOS paslauga, naudojimas pietinėse EKP šalyse buvo išanalizuotas tiek socialiniu ir ekonominiu, tiek techniniu požiūriu. Analizės rezultatais pasidalyta su pietinio EKP regiono suinteresuotosiomis šalimis ir valdžios institucijomis, kurios per tuos bendradarbiavimo šioje srityje metus juos aptarė daug kartų.

               Nuo 2007 m. iki 2015 m. įgyvendinant Komisijos finansuojamus Europos ir Viduržemio jūros regiono GNSS I ir GNSS II projektus, buvo įrengta tam tikra EGNOS antžeminė infrastruktūra. Taip siekta užtikrinti minimalią aprėptį ir perduoti technines ir praktines žinias, atlikti gebėjimų stiprinimo bandymus ir bandymus su vietos civilinės aviacijos institucijomis, oro erdvės naudotojais ir oro navigacijos paslaugų teikėjais, kurių metu išbandytos tupdymo procedūros ir įvertinta jų naudą. Šioje srityje taip pat buvo atlikta reglamentavimo analizė, per kurią nustatyta būtent aviacijai skirta Tarptautinės civilinės aviacijos organizacijos reglamentavimo sistema, kuri bus taikoma teikiamoms paslaugoms, taip pat išsami kiekvienai šaliai skirta palydovinės navigacijos strategija ir įgyvendinimo planai.

               Buvo atlikta ir kiekvienos šalies sąnaudų ir naudos analizė, kurioje patvirtinta, kad EGNOS išplėtimas pietinėse EKP šalyse duos teigiamos grynosios naudos, ir pabrėžtas teigiamas EGNOS poveikis kiekvienai pietinei EKP šaliai aviacijos ir daugiarūšio transporto sektoriuose. Sąnaudų ir naudos analizėje apskaičiuota, kad grynoji nauda pietiniam EKP regionui siektų daugiau kaip 1 mlrd. EUR. Šios analizės buvo atliktos visapusiškai dalyvaujant pietinių EKP šalių atstovams, o rezultatais buvo pasidalinta su pietinių EKP šalių atstovais ir suinteresuotosiomis šalimis ir jie buvo aptarti kelete praktinių seminarų. Visų 2011 m., 2012 m. ir 2013 m. Europos ir Viduržemio jūros regiono GNSS darbo grupių išvadose Komisijos prašoma baigti EGNOS išplėtimą pietinio EKP regiono oro erdvėje.

                  ES pradinės grandies kosmoso pramonei bus naudinga patekti į su antžeminės infrastruktūros įdiegimu susijusią rinką, o ES galutinės grandies pramonei (EGNOS prietaikoms) bus naudinga galimybė veikti didesnėje rinkoje. Taip pat bus stiprinamas ES ir pietinių EKP šalių transporto institucijų ir (arba) suinteresuotųjų šalių techninis bendradarbiavimas ir ryšiai, užtikrinant abipusę naudą ir ilgalaikį strateginį poveikį.

                  Be to, patvirtinta, kad dėl EGNOS išplėtimo pietinėse EKP šalyse neturi vėluoti sistemos EGNOS geografinės aprėpties užtikrinimas visose Europoje esančiose ES valstybių narių teritorijose.

               •Tiriamųjų duomenų rinkimas ir naudojimas

                  Susijusios mokslo ir (arba) tiriamųjų duomenų sritys

                  Palydovinės navigacijos ekspertai ir ekspertai, kurių sričiai svarbus tikslus palydovinis padėties nustatymas (aviacijos, jūrų, geležinkelių, kelių, žemės ūkio, žemėvaldos ir kt. sritys).

                  Taikyti metodai

                  Išsamios konsultacijos ir glaudūs ryšiai su atitinkamomis institucijomis, kolegomis ir vartotojais įgyvendinant du pagal Europos ir Viduržemio jūros regiono programą finansuojamus projektus (Europos ir Viduržemio jūros regiono GNSS I, 2007–2011 m. ir Europos ir Viduržemio jūros regiono GNSS II, 2012–2015 m.). Analizė ir moksliniai tyrimai, kuriuos atlieka pramonės konsorciumai, ES ir (arba) valstybės narės ir pietinių EKP šalių agentūros.

                  Pagrindinės organizacijos ir (arba) ekspertai, su kuriais konsultuotasi

                  Transporto ministerijos, civilinės aviacijos administracijos, oro uostai, visų pietinių EKP šalių oro transporto bendrovės. Europos kosmoso agentūra, Europos palydovų paslaugų teikėjas, Europos GNSS agentūra (GSA), Europos išorės veiksmų tarnyba (EIVT), kosmoso pramonė ir palydovinės navigacijos bei aviacijos ekspertai ir pramonės atstovai iš ES ir pietinių EKP šalių (pvz., Alžyro kosmoso agentūra).

               Pagrindinės teisės

                  Poveikio pagrindinių teisių apsaugai nėra.

               4.POVEIKIS BIUDŽETUI

                  Su EGNOS palydovinių tikslinimo paslaugų teikimui reikalingos infrastruktūros įrengimu kiekvienoje pietinėje EKP šalyje susijusios kapitalo išlaidos bus dengiamos iš Sąjungos fondų, visų pirma tų, iš kurių finansuojama ES kaimynystės politika. Papildomos su EGNOS palydovinių tikslinimo paslaugų naudojimu susijusios veiklos išlaidos kiekvienoje pietinėje EKP šalyje bus finansuojamos atitinkamos tos pietinės EKP šalies.

                  Šis susitarimas neturi poveikio Europos GNSS programoms skirtam Sąjungos biudžetui. Pagal Reglamento (ES) Nr. 1285/2013 2 straipsnio 5 dalies paskutinę pastraipą tokio išplėtimo išlaidos nebus dengiamos iš išteklių, skirtų programoms „Galileo“ ir EGNOS.

               Rekomendacija

               TARYBOS SPRENDIMAS

               kuriuo suteikiami įgaliojimai pradėti derybas dėl Europos Sąjungos susitarimų su kiekviena pietine Europos kaimynystės politikos šalimi, siekiant susitarti dėl Europos geostacionarinės navigacinės tinklo sistemos (EGNOS) teikiamų paslaugų išplėtimo Europos kaimynystės politikos teritorijoje sąlygų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 218 straipsnio 3 ir 4 dalis,

               atsižvelgdama į Europos Komisijos rekomendaciją,

               kadangi:

               (1)Reglamento (ES) Nr. 1285/2013 2 straipsnio 5 dalies sąlygos, susijusios su techninėmis galimybėmis ir užtikrinimu, kad sistemos EGNOS geografinės aprėpties išplėtimas valstybių narių teritorijose nevėluoja, įvykdytos;

               (2)Reglamente (ES) Nr. 1285/2013 nustatyta, kad Sąjunga yra viso materialiojo ir nematerialiojo turto, sukurto ar pertvarkyto pagal programą EGNOS, savininkė, kad Sąjunga su trečiosiomis šalimis ir tarptautinėmis organizacijomis gali sudaryti susitarimus dėl šios programos ir kad sistemos EGNOS aprėpties išplėtimo už Europos ribų išlaidos nebus dengiamos iš pagal šį reglamentą skirtų biudžeto išteklių;

               turėtų būti pradėtos derybos, kurių tikslas su kiekviena pietine Europos kaimynystės politikos (EKP) šalimi sudaryti susitarimą, kuriame būtų nustatytos Europos geostacionarinės navigacinės tinklo sistemos (EGNOS) palydovinės tikslinimo paslaugos teikimo pietinėse EKP šalyse sąlygos,

               PRIĖMĖ ŠĮ SPRENDIMĄ:

               1 straipsnis

               Komisija įgaliojama Sąjungos vardu derėtis su kiekviena pietine EKP šalimi dėl tarptautinio susitarimo, kuriuo bus nustatytos EGNOS palydovinės tikslinimo paslaugos teikimo pietinėse EKP šalyse sąlygos.

               2 straipsnis

               Derybiniai nurodymai išdėstyti priede.

               3 straipsnis

               Derybos vedamos konsultuojantis su [prideda Taryba: komiteto, kurį sudaro valstybių narių atstovai, pavadinimas].

               4 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        Sistema EGNOS – tai kosmoso ir antžeminė infrastruktūra, aparatinė ir programinė įranga, kurią naudojant galima siųsti  EGNOS žmogaus gyvybės apsaugos (SOL) signalą. EGNOS SOL signalas tampa EGNOS paslauga, kai vietos civilinės aviacijos administracija tam suteikia reikiamą leidimą pagal tarptautinius aviacijos reikalavimus. Programa EGNOS apima tiek sistemos EGNOS, tiek EGNOS paslaugos valdymą, kuris patikėtas Europos Komisijai.

                     (2)

                        Šiuo metu tai: Marokas, Alžyras, Tunisas, Libija, Egiptas, Sirija, Jordanija, Palestina *, Izraelis, Libanas. Taip nurodyta 2014 m. kovo 11 d. Europos Parlamento ir Tarybos reglamento (ES) Nr. 232/2014, kuriuo sukuriama Europos kaimynystės priemonė, 1 priede. Šis pavadinimas neturi būti aiškinamas kaip Palestinos Valstybės pripažinimas ir jis nekeičia valstybių narių skirtingų pozicijų dėl šio klausimo.

                     (3)

                        BENDRAS KOMUNIKATAS EUROPOS PARLAMENTUI, TARYBAI,

                     EUROPOS EKONOMIKOS IR SOCIALINIŲ REIKALŲ KOMITETUI IR REGIONŲ KOMITETUI „Europos kaimynystės politikos peržiūra“, JOIN (2015) 50 final.

                     (4)

                  http://ufmsecretariat.org/wp-content/uploads/2012/09/ufm_paris_declaration1.pdf

                     (5)

                        2013 m. gruodžio 11 d. EUROPOS PARLAMENTO IR TARYBOS REGLAMENTAS (ES) Nr. 1285/2013 dėl Europos palydovinės navigacijos sistemų įdiegimo ir eksploatavimo, kuriuo panaikinamas Tarybos reglamentas (EB) Nr. 876/2002 ir Europos Parlamento ir Tarybos reglamentas (EB) Nr. 683/2008.

                     (6)

                        Europos kosmoso agentūra, EGNOS projektų biuras (EPT), FWC-2 WP-STA-004,2015 m. kovo 12 d.

                     (7)

                        Alžyras, Tunisas, Libija, Jordanija, Libanas ir Izraelis išsiuntė raštus Kolegijos nariams.

                     (8)

                        2018 m. balandžio 12 d. Europos Sąjungos Taryba priėmė sprendimą (6934/18), kuriuo Komisija įgaliojama pradėti derybas dėl tarptautinio susitarimo su Ukraina dėl EGNOS išplėtimo jos oro erdvėje.

                     (9)

                        2016 m. gruodžio 8 d. Komisija pasirašė Europos Sąjungos ir Oro navigacijos saugos Afrikoje ir Madagaskare agentūros (ASECNA) bendradarbiavimo susitarimą dėl palydovinės navigacijos plėtros ir susijusių paslaugų teikimo ASECNA teritorijoje civilinės aviacijos reikmėms.

    ---documentbreak---

               EUROPOS KOMISIJA
            Briuselis, 2018 11 30
            COM(2018) 776 final
            PRIEDAS
            prie
            Rekomendacijos dėl TARYBOS SPRENDIMO
            kuriuo suteikiami įgaliojimai pradėti derybas dėl Europos Sąjungos susitarimų su kiekviena pietine Europos kaimynystės politikos šalimi, siekiant susitarti dėl Europos geostacionarinės navigacinės tinklo sistemos (EGNOS) teikiamų paslaugų išplėtimo Europos kaimynystės politikos teritorijoje sąlygų

               PRIEDAS
               Derybiniai nurodymai, kurių turi būti laikomasi Europos Sąjungos ir kiekvienos pietinės Europos kaimynystės politikos (EKP) šalies derybose dėl susitarimo, kuriuo nustatomos Europos geostacionarinės navigacinės tinklo sistemos (EGNOS) palydovinių tikslinimo paslaugų teikimo pietinėse EKP šalyse sąlygos

               (1)Komisija su kiekviena pietine Europos kaimynystės politikos (EKP) šalimi derėsis dėl tarptautinio susitarimo dėl Europos geostacionarinės navigacinės tinklo sistemos (EGNOS) palydovinių tikslinimo paslaugų teikimo pietinėse EKP šalyse.

               (2)Komisija derybas veda konsultuodamasi su [,] atliekančiu specialiojo komiteto funkcijas, ir praneša apie derybų rezultatus ir tam tikrais atvejais apie visas derybų metu galinčias kilti problemas.

               1.DERYBŲ TIKSLAS

               Derybų tikslas yra pasiekti susitarimus, kuriuose būtų nustatytos bendradarbiavimo su kiekviena pietine EKP šalimi dėl sistemos EGNOS palydovinių tikslinimo paslaugų teikimo pietinėse EKP šalyse sąlygos.

               2.SUSITARIMO TAIKYMO SRITIS

               Kiekvienas susitarimas visų pirma apims:

               (1)bendradarbiavimo nuostatas: bendradarbiavimo veikla siekiama EKP šalyse įdiegti ir eksploatuoti palydovines tikslinimo paslaugas. Be kita ko, ši veikla apima programos EGNOS ir EGNOS paslaugų naudojimo skatinimą, jų diegimo ir eksploatavimo rėmimą, bendradarbiavimą dažnių klausimais (nedarant poveikio ES procedūroms
                  1
               ), standartizavimą ir visus su palydovinės navigacijos sistemomis susijusius klausimus, kurie nagrinėjami tarptautinėse organizacijose ir asociacijose, mokslinių tyrimų ir plėtros subjektuose; bendradarbiavimas turi atitikti galiojančius bendradarbiavimo susitarimus ir prievoles, be kita ko, susijusius su ginklų neplatinimu ir eksporto kontrole
                  2
               ; jis nedaro poveikio su nacionaliniu saugumu susijusioms priemonėms;

               (2)finansines nuostatas: kiekviena pietinė EKP šalis prisideda prie papildomų veiklos išlaidų, susijusių su sistemos EGNOS teikiamos gyvybės apsaugos paslaugos išplėtimu pietinėse EKP šalyse priežiūra; ES teikia finansinę paramą, kad gyvybės apsaugos paslauga būtų teikiama pietinėse EKP šalyse. Pagal Reglamento (ES) Nr. 1285/2013 2 straipsnio 5 dalies paskutinę pastraipą tokia parama jokiu būdu negali būti finansuojama iš biudžeto Europos palydovinei navigacijai skirtais įnašais, kuriems taikomas Reglamento (ES) Nr. 1285/2013 9 straipsnis;

               (3)susitarimui administruoti reikiamus bendradarbiavimo mechanizmus, tinkamos civilinės atsakomybės už EGNOS teikiamas paslaugas tvarką. Kiekvienos pietinės EKP šalies laidavimą, kad visai jos teritorijoje esančiai ir ES priklausančiai arba nuomojamai EGNOS įrangai būtų suteiktas tinkamas statusas (privilegijos, imunitetai ir pan.), taip pat kiekvienos pietinės EKP šalies laidavimą, kad ji užtikrins būtiną EGNOS sistemos ir EGNOS objektų saugos priežiūrą, pranešimų teikimą ir apsaugą; nuostatas dėl Šalių ginčų sprendimo;

               (4)atitinkamų Sutarčių nuostatų ir taikytinų ES teisės aktų, įskaitant Reglamentą (ES) Nr. 1285/2013
                  3
                ir Reglamentą (ES) Nr. 912/2010
                  4
               , visų pirma su programos EGNOS valdymu susijusių nuostatų, laikymąsi;

               (5)sistemos EGNOS elementų, kurie turi būti įdiegti pietinių EKP šalių teritorijose, atitikties saugumo reikalavimams nuostatas;

               (6)susitarimo nutraukimo nuostatą, taikytiną tais atvejais, kai pavienės pietinės EKP šalys nevykdys susitarimo įsipareigojimų.

                     (1)

                        Radijo spektro politika, grindžiama 2002 m. kovo 7 d. Europos Parlamento ir Tarybos sprendimu 676/2002/EB (Sprendimas dėl radijo spektro), kuriuo nustatomas radijo spektro klausimų koordinavimas ES lygmeniu, įskaitant techninių aspektų koordinavimą su CEPT ir atstovavimą ES interesams Tarptautinėje telekomunikacijų sąjungoje (ITU).

                     (2)

                        2000 m. birželio 30 d. OL L 159, Vasenaro susitarimas ir Raketų technologijų kontrolės režimas (MTCR).

                     (3)

                        Europos Parlamento ir Tarybos reglamentas (ES) Nr. 1285/2013 dėl Europos palydovinės navigacijos sistemų įdiegimo ir eksploatavimo, kuriuo panaikinamas Tarybos reglamentas (EB) Nr. 876/2002 ir Europos Parlamento ir Tarybos reglamentas (EB) Nr. 683/2008 (OL L 347, 2013 12 20, p. 1).

                     (4)

                        2010 m. rugsėjo 22 d. Europos Parlamento ir Tarybos reglamentas (ES) Nr. 912/2010 kuriuo įsteigiama Europos GNSS agentūra, panaikinamas Tarybos sprendimas (EB) Nr. 1321/2004 dėl Europos palydovinės radijo navigacijos programų valdymo struktūrų sukūrimo ir iš dalies keičiamas Europos Parlamento ir Tarybos reglamentas (EB) Nr. 683/2008, OL L 276, 2010 10 20, p. 11.


               EUROPOS KOMISIJA
            Briuselis, 2018 11 21
            COM(2018) 805 final
            Rekomendacija
            TARYBOS REKOMENDACIJA
            dėl didelio pastebėto nukrypimo nuo koregavimo plano, kuriuo siekiama vidutinio laikotarpio biudžeto tikslo, ištaisymo Vengrijoje
            {SWD(2018) 504 final}

               Rekomendacija

               TARYBOS REKOMENDACIJA

               dėl didelio pastebėto nukrypimo nuo koregavimo plano, kuriuo siekiama vidutinio laikotarpio biudžeto tikslo, ištaisymo

                  Vengrijoje

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 121 straipsnio 4 dalį,

               atsižvelgdama į 1997 m. liepos 7 d. Tarybos reglamentą (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo
                  1
               , ypač į jo 10 straipsnio 2 dalies antrą pastraipą,

               atsižvelgdama į Europos Komisijos rekomendaciją,

               kadangi:

               (1)2018 m. birželio 22 d. pagal Sutarties dėl Europos Sąjungos veikimo (SESV) 121 straipsnio 4 dalį Taryba nusprendė, kad Vengrijoje yra didelis pastebėtas nukrypimas nuo koregavimo plano, kuriuo siekiama vidutinio laikotarpio biudžeto tikslo, ir pateikė rekomendaciją Vengrijai imtis būtinų priemonių užtikrinti, kad 2018 m. grynųjų pirminių valdžios sektoriaus išlaidų nominalus augimas
                  2
                neviršytų 2,8 %, o tai atitiktų 1,0 % BVP metinį struktūrinį koregavimą.
                  3
                Vengrijai taip pat rekomenduota visas nenumatytas pajamas panaudoti deficitui mažinti, o biudžeto konsolidavimo priemonėmis turėtų būti užtikrintas ilgalaikis valdžios sektoriaus struktūrinio balanso pagerėjimas augimą skatinančiu būdu. Taryba Vengrijai nustatė 2018 m. spalio 15 d. terminą, iki kurio reikėjo pateikti ataskaitą dėl veiksmų, kurių imtasi atsižvelgiant į tą rekomendaciją;

               (2)2018 m. liepos 13 d. Taryba Vengrijai rekomendavo užtikrinti, kad 2018 m. ji laikytųsi 2018 m. birželio 22 d. Tarybos rekomendacijos dėl didelio nukrypimo nuo koregavimo plano, kuriuo siekiama vidutinio laikotarpio biudžeto tikslo, ištaisymo
                  4
               . Vengrijai buvo rekomenduota užtikrinti, kad 2019 m. grynųjų pirminių valdžios sektoriaus išlaidų nominalus augimas neviršytų 3,9 %, o tai atitiktų 0,75 % BVP metinį struktūrinį koregavimą;

               (3)2018 m. rugsėjo18–19 d. Komisija Vengrijoje surengė griežtesnės priežiūros vizitą, per kurį vykdė stebėseną vietoje pagal Reglamento (EB) Nr. 1466/97 -11 straipsnio 2 dalį. Vengrijos valdžios institucijoms perdavusi preliminarias išvadas, kad jos galėtų pateikti savo pastabas, 2018 m. lapkričio 21 d. Komisija savo išvadas pateikė Tarybai. Vėliau šios išvados paskelbtos viešai;

               (4)2018 m. spalio 15 d. Vengrijos valdžios institucijos pateikė ataskaitą dėl veiksmingų priemonių, kurių imtasi atsižvelgiant į 2018 m. birželio 22 d. Tarybos rekomendaciją
                  5
               . Turint omenyje informaciją, kurią valdžios institucijos pateikė savo ataskaitoje, ir bendrą vertinimą remiantis Komisijos 2018 m. rudens prognoze, 2018 m. lapkričio 21 d. Taryba padarė išvadą, kad Vengrija nesiėmė veiksmingų priemonių, kuriomis būtų atsižvelgiama į 2018 m. birželio 22 d. Tarybos rekomendaciją;

               (5)atsižvelgiant į tai, kad Vengrija nesiėmė veiksmingų priemonių, ir į jos bendrą didelį nukrypimą nuo tinkamo koregavimo plano, kuriuo siekiama vidutinio laikotarpio biudžeto tikslo, tikslinga tai valstybei narei pagal SESV 121 straipsnio 4 dalį pateikti patikslintą rekomendaciją dėl tinkamų priemonių, kurių reikia imtis;

               (6)remiantis Komisijos 2018 m. rudens prognoze, Vengrijos struktūrinis deficitas 2017 m. padidėjo 1,7 % BVP iki 3,4 % ir numatoma, kad 2018 m. jis dar pablogės 0,4 % BVP iki 3,8 %. Todėl numatoma, kad 2018 m. struktūrinis deficitas 2,3 % BVP nukryps nuo 1,5 % vidutinio laikotarpio biudžeto tikslo;

               (7)siekiant ištaisyti bendrą nukrypimą ir užtikrinti, kad Vengrija po ankstesnių nukrypimų vėl laikytųsi tinkamo koregavimo plano, 2019 m. rekomenduojamą 0,75 % BVP metinį struktūrinį koregavimą, nustatytą Vengrijai skirtoje 2018 m. liepos 13 d. Tarybos rekomendacijoje, turėtų papildyti nuolatinės papildomos pastangos. Turint omenyje didelio pastebėto nukrypimo nuo rekomenduojamo koregavimo plano, kuriuo siekiama vidutinio laikotarpio tikslo, mastą, atrodo tikslinga, kad papildomos pastangos sudarytų 0,25 % BVP. Jos paspartins koregavimą siekiant grįžti prie vidutinio laikotarpio biudžeto tikslo;

               (8)2019 m. reikalaujamas struktūrinio balanso pagerėjimas 1,0 % BVP atitinka grynųjų pirminių valdžios sektoriaus išlaidų nominalų augimą, 2019 m. neviršijantį 3,3 %;

               (9)siekiant užtikrinti 1,0 % BVP struktūrinį pagerėjimą 2019 m., reikia patvirtinti priemones, kurių bendras struktūrinis poveikis sudarytų 0,5 % BVP, palyginti su Komisijos 2018 m. rudens prognozėje nurodytu dabartiniu 2019 m. baziniu scenarijumi, atsižvelgiant į prognozuojamą struktūrinio balanso pagerėjimą 2019 m.;

               (10)šioje rekomendacijoje pateikti 2019 m. taikomi reikalavimai pakeičia atitinkamus elementus, nustatytus fiskalinės politikos rekomendacijoje, pateiktoje Vengrijai skirtoje 2018 m. liepos 13 d. Tarybos rekomendacijoje;

               (11)Vengrija turėtų iki 2019 m. balandžio 15 d. Tarybai pateikti ataskaitą dėl priemonių, kurių imtasi atsižvelgiant į šią rekomendaciją; ta ataskaita galėtų būti pateikta konvergencijos programoje, kuri teikiama pagal Reglamento (EB) Nr. 1466/97 7 straipsnį;

               (12)šią rekomendaciją reikėtų paskelbti viešai,

               REKOMENDUOJA VENGRIJAI:

               (1)Imtis būtinų priemonių užtikrinti, kad 2019 m. grynųjų pirminių valdžios sektoriaus išlaidų nominalus augimas neviršytų 3,3 %, o tai atitiktų 1,0 % BVP metinį struktūrinį koregavimą, ir taip valstybė narė laikytųsi tinkamo koregavimo plano, kuriuo siekiama vidutinio laikotarpio biudžeto tikslo.

               (2)Visas nenumatytas pajamas panaudoti deficitui mažinti; biudžeto konsolidavimo priemonėmis turėtų būti užtikrintas ilgalaikis valdžios sektoriaus struktūrinio balanso pagerėjimas augimą skatinančiu būdu.

               (3)Iki 2019 m. balandžio 15 d. Tarybai pateikti ataskaitą dėl priemonių, kurių imtasi atsižvelgiant į šią rekomendaciją. Ataskaitoje turėtų būti nurodytos pakankamai konkretizuotos priemonės, apie kurias paskelbta patikima informacija, įskaitant kiekvienos iš jų poveikį biudžetui, taip pat atnaujintos ir išsamios 2019 m. biudžeto projekcijos.

               Ši rekomendacija skirta Vengrijai.

               Priimta Briuselyje

                     Tarybos vardu

                     Pirmininkas

                     (1)

                        OL L 209, 1997 8 2, p. 1.

                     (2)

                        Grynąsias pirmines valdžios sektoriaus išlaidas sudaro visos valdžios sektoriaus išlaidos, atmetus palūkanų išlaidas, Sąjungos fondų pajamomis visiškai kompensuojamas Sąjungos programų išlaidas ir išlaidų nedarbo išmokoms nediskrecinius pokyčius. Nacionaliniu lygmeniu finansuojamas bendrojo pagrindinio kapitalo formavimas išlyginamas per ketverių metų laikotarpį. Diskrecinės pajamų priemonės ar teisės aktais nustatytas pajamų didinimas įskaičiuotas. Vienkartinės tiek pajamų, tiek išlaidų priemonės pasidengia tarpusavyje.

                     (3)

                        OL C 223, 2018 6 27, p. 1.

                     (4)

                        2018 m. liepos 13 d. Tarybos rekomendacija dėl 2018 m. Vengrijos nacionalinės reformų programos su Tarybos nuomone dėl 2018 m. Vengrijos konvergencijos programos (OL C 320, 2018 9 10, p. 72).

                     (5)

                        https://ec.europa.eu/info/files/hungary-report-council-recommendations-under-significant-deviation-procedure_en


               EUROPOS KOMISIJA
            Briuselis, 2017 12 20
            COM(2017) 809 final
            Rekomendacija
            TARYBOS SPRENDIMAS
            kuriuo suteikiami įgaliojimai pradėti derybas dėl Europos Sąjungos ir Egipto Arabų Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Egipto kompetentingų kovos su sunkiais nusikaltimais ir terorizmu institucijų keitimosi asmens duomenimis

               AIŠKINAMASIS MEMORANDUMAS

               1.REKOMENDACIJOS APLINKYBĖS

               Globalizuotame pasaulyje, kuriame sunkūs nusikaltimai ir terorizmas tampa vis labiau tarpvalstybiniai ir universalūs, teisėsaugos institucijos turėtų būti visapusiškai pasirengusios bendradarbiauti su išorės partneriais, siekdamos užtikrinti piliečių saugumą. Todėl Europolui turėtų būti sudaryta galimybė keistis asmens duomenimis su trečiųjų šalių teisėsaugos institucijomis tiek, kiek reikia jo užduotims atlikti.

               2017 m. gegužės 1 d. pradėjus taikyti Reglamentą 2016/794
                  1
                ir pagal Sutartį derybas dėl tarptautinių susitarimų su trečiosiomis šalimis dėl keitimosi asmens duomenimis su Europolu Sąjungos vardu veda Komisija. Kiek to reikia Europolo užduotims atlikti, jis gali užmegzti ir palaikyti bendradarbiavimo santykius su išorės partneriais, sudarydamas darbinius ir administracinius susitarimus, kurie savaime negali būti teisiniu pagrindu keistis asmens duomenimis.

               Atsižvelgdama į politikos strategiją, apibrėžtą Europos saugumo darbotvarkėje
                  2
               , Tarybos išvadose
                  3
                ir Visuotinėje strategijoje
                  4
               , į visos ES teisėsaugos institucijų veiklos poreikius ir galimą glaudaus bendradarbiavimo šioje srityje naudą, Komisija mano, kad, kaip nurodyta Vienuoliktoje pažangos, padarytos kuriant tikrą veiksmingą saugumo sąjungą, ataskaitoje
                  5
               , trumpuoju laikotarpiu būtina pradėti derybas su aštuoniomis šalimis.

               Atsižvelgdama į Europolo veiklos poreikius, Komisija įvertino prioritetines šalis. 2016–2020 m. Europolo strategijoje
                  6
                Viduržemio jūros regionas įvardijamas kaip prioritetinis, siekiant glaudesnės partnerystės. 2017–2020 m. Europolo išorės strategijoje
                  7
                taip pat pabrėžiama, kad būtinas glaudesnis Europolo ir Artimųjų Rytų ir Šiaurės Afrikos (MENA) bendradarbiavimas dėl dabartinės terorizmo grėsmės ir su migracija susijusių problemų.

               Europolas neturi susitarimų su nė viena šio regiono šalių.

               Ši rekomendacija konkrečiai susijusi su derybomis su Egiptu, nors bendradarbiavimą su bet kuria MENA šalimi reikia vertinti atsižvelgiant į visą regioną. Šiuo metu susidariusi nestabili padėtis regione, visų pirma užsitęsę konfliktai Libijoje, kelia didelį ilgalaikį pavojų ES saugumui, todėl šias problemas būtina nedelsiant spręsti. Tai susiję tiek su veiksminga kova su terorizmu ir susijusiu organizuotu nusikalstamumu
                  8
               , tiek su problemomis, susijusiomis su migracija, pavyzdžiui, tarpininkavimu neteisėtai migracijai ir prekyba žmonėmis.  Siekiant spręsti šias problemas, labai svarbus bendradarbiavimas su vietos teisėsaugos institucijomis.

               Politinis kontekstas

               Egiptas yra svarbus ES partneris ir galėtų atlikti pagrindinį vaidmenį skatinant taiką, gerovę ir stabilumą pietinėse kaimyninėse šalyse. ES ir Egipto bendradarbiavimo bendroji sistema nustatyta 2004 m. įsigaliojusiame asociacijos susitarime
                  9
               .

               Pagal šią sistemą ir laikydamiesi peržiūrėtos Europos kaimynystės politikos
                  10
               , 2017 m. ES ir Egiptas susitarė dėl prioritetų, kuriems 2017–2020 m. laikotarpiu bendradarbiaudami partneriai skirs daugiausia dėmesio
                  11
               . Partnerystės prioritetai, be kita ko, apima partnerystės užsienio politikos srityje stiprinimą ir glaudesnį bendradarbiavimą stabilizacijos procese, visų pirma gero valdymo, žmogaus teisių, saugumo ir migracijos srityse. Ypatinga svarba teikiama saugumui ir kovai su terorizmu ir smurtiniu ekstremizmu, taip pat radikalizacijos prevencijai. Migracija taip pat įvardyta kaip viena iš prioritetinių bendradarbiavimo sričių, siekiant imtis veiksmų, susijusių tiek su nelegalios migracijos priežastimis, tiek su migracijos valdymo strategijomis.

               ES ir Egiptas patvirtino, kad jie yra bendrai suinteresuoti stiprinti bendradarbiavimą saugumo ir kovos su terorizmu srityje, remdamiesi tolesniais veiksmais po pirmųjų aukšto lygio kovos su terorizmu konsultacijų, surengtų 2016 m. rugsėjo mėn., kuriose kaip galimos bendradarbiavimo sritys buvo įvardyta radikalizacijos prevencija, teisėsaugos ir teisminis bendradarbiavimas, sienų kontrolė, sprogmenų aptikimas, taip pat aviacijos ir oro uostų saugumas.

               ES ir Egiptas taip pat yra Pasaulinio kovos su terorizmu forumo (GCTF) ir tarptautinės kovos su „Da’esh“ koalicijos partneriai.

               ES parama padėjo Egipto teisėsaugai ir teisminėms institucijoms įgyvendinti 2016 m. kovos su neteisėtu migrantų gabenimu teisės aktus, parengus išsamų darbo planą, dėl kurio susitarta kovo mėn. Egipto institucijos taip pat ieško būdų, kaip ateityje bendradarbiauti su Europos sienų ir pakrančių apsaugos agentūra.

               Veiklos poreikiai

               Remiantis turimais 2017 m. SOCTA
                  12
                ir 2017 m. TE-SAT
                  13
                duomenimis, pirmiau minėtomis diskusijomis, taip pat, be kita ko, Europolo vidaus ekspertų žiniomis, bendradarbiauti su Egiptu visų pirma būtina siekiant kovoti su šiais sunkių formų ir organizuotais nusikaltimais:

               Terorizmas. Didelė Egipto ir ES, kurie abu nukentėjo nuo teroristinių išpuolių, saugumo problema yra visų pirma „Da’esh“ ir kitų teroristinių grupuočių keliama grėsmė. Europos ir Egipto teroristai taip pat vyko į konflikto zonas, kur buvo apmokomi ir kovojo. Ypatingą susirūpinimą kelia teroristų grupuočių gebėjimas veikti tarpvalstybiniu mastu, be kita ko, per Libiją. Glaudesnis teisėsaugos institucijų bendradarbiavimas, įskaitant keitimąsi asmens duomenimis, padės nustatyti ir patraukti baudžiamojon atsakomybėn terorizmu įtariamus asmenis, užkirsti kelią kelionėms terorizmo tikslais (įskaitant skverbimosi į migracijos srautus ar perkėlimo į kitas konfliktų zonas riziką), netinkamam teroristų naudojimuisi internetu ir terorizmo finansavimui (įskaitant ryšį su organizuotu nusikalstamumu).

               Neteisėtas migrantų gabenimas. Ryžtingi Egipto institucijų veiksmai gerokai sumažino neteisėtai iš Egipto į ES atvykusiųjų skaičių, palyginti su pirmuoju 2016 m. pusmečiu. Padėties pažeidžiamumas Libijoje išryškina poreikį tęsti glaudų bendradarbiavimą, įskaitant operatyvinį bendradarbiavimą, kurį toliau rems ES ir Egipto dialogas migracijos klausimais, kuris bus pradėtas gruodžio mėn. Veiksmingais ir koordinuotais neteisėto žmonių gabenimo tinklais Egipte daugiausia naudojasi piliečiai iš Somalio pusiasalio, Sudano ir paties Egipto. Bendradarbiavimas su Egipto institucijomis taip pat būtų svarbus imantis veiksmų prieš organizuotas nusikalstamas grupuotes, susijusias su dokumentų klastojimu, kuris yra ypač svarbus neteisėto migrantų gabenimo kontekste.

               Narkotikai. Egiptas nėra pagrindinė neteisėtų narkotinių medžiagų ar cheminių pirmtakų kilmės šalis, tačiau šalyje yra didelė hašišo ir tramadolio (receptinio opioido) rinka. Egiptas ir toliau laikomas tranzito šalimi ir per pastaruosius dvejus metus buvo konfiskuota keletas didelių heroino siuntų jūroje, daugiausia Artimuosiuose Rytuose ir Egipte.

               Neteisėta prekyba šaunamaisiais ginklais. Nusikaltimų skaičius ir ginklų kontrabanda iš Libijos labai smarkiai išaugo po 2011 m. sukilimo dėl policijos pajėgų suirutės, politinės ir saugumo sumaišties ir masinių pabėgimų iš kalėjimų per sukilimą. Dėl to kyla grėsmė saugumui tiek trumpuoju, tiek ilguoju laikotarpiu. Todėl bendradarbiavimas su Egiptu yra strateginis prioritetas, tiek siekiant sumažinti neteisėtų šaunamųjų ginklų srautą į kaimynines šalis, tiek užkirsti kelią neteisėtam jų įvežimui į ES konteinervežiais, keltais ir mažesniais laivais per Viduržemio jūrą.

               Suklastotos prekės. Intelektinės nuosavybės teisių (INT) pažeidimai yra svarbus iš neteisėtos veiklos gautų pajamų šaltinis.

               2.TEISINIAI REKOMENDACIJOS ASPEKTAI

               Reglamente (ES) 2016/794 dėl Europos Sąjungos teisėsaugos bendradarbiavimo agentūros (Europolo) nustatytas teisinis Europolo veiklos pagrindas, visų pirma jo tikslai, užduotys, kompetencijos sritis, duomenų apsaugos priemonės ir bendradarbiavimo su išorės partneriais būdai.

               Ši rekomendacija atitinka Europolo reglamento nuostatas.

               Šia rekomendacija siekiama, kad Taryba suteiktų Komisijai įgaliojimus ES vardu derėtis dėl būsimo susitarimo. Tarybos įgaliojimų pradėti derybas teisinis pagrindas – SESV 218 straipsnio 3 ir 4 dalys.

               Pagal Sutarties dėl Europos Sąjungos veikimo 218 straipsnį Komisija skiriama dalyvauti derybose Sąjungos vardu dėl Europos Sąjungos ir Egipto susitarimo dėl Europos Sąjungos teisėsaugos bendradarbiavimo agentūros (Europolo) ir Egipto kompetentingų kovos su sunkiais nusikaltimais ir terorizmu institucijų keitimosi asmens duomenimis.

               Rekomendacija

               TARYBOS SPRENDIMAS

               kuriuo suteikiami įgaliojimai pradėti derybas dėl Europos Sąjungos ir Egipto Arabų Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Egipto kompetentingų kovos su sunkiais nusikaltimais ir terorizmu institucijų keitimosi asmens duomenimis

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo (SESV), ypač į jos 218 straipsnio 3 ir 4 dalis,

               atsižvelgdama į Europos Komisijos rekomendaciją,

               kadangi:

               (1)Europos Parlamento ir Tarybos reglamentas (ES) 2016/794
                  14
                buvo priimtas 2016 m. gegužės 11 d. ir taikomas nuo 2017 m. gegužės 1 d.;

               (2)šiame reglamente, visų pirma jo 25 straipsnyje, nustatytos asmens duomenų perdavimo iš Europos Sąjungos teisėsaugos bendradarbiavimo agentūros (Europolo) trečiosioms šalims ir tarptautinėms organizacijoms taisyklės. Europolas gali perduoti asmens duomenis trečiosios šalies institucijai pagal tarptautinį Sąjungos ir tos trečiosios šalies susitarimą, sudarytą pagal SESV 218 straipsnį, kuriuo užtikrinamas pakankamas privatumo ir pagrindinių asmens teisių ir laisvių apsaugos lygis;

               (3)turėtų būti pradėtos derybos siekiant sudaryti tokį Europos Sąjungos ir Egipto Arabų Respublikos susitarimą;

               (4)susitarimu turėtų būti paisoma pagrindinių teisių ir laikomasi principų, pripažįstamų Europos Sąjungos pagrindinių teisių chartijoje, visų pirma teisės į privatų ir šeimos gyvenimą, pripažįstamos Chartijos 7 straipsnyje, teisės į asmens duomenų apsaugą, pripažįstamos Chartijos 8 straipsnyje, ir teisės į veiksmingą teisinę gynybą ir teisingą bylos nagrinėjimą, pripažįstamos Chartijos 47 straipsnyje. susitarimas turėtų būti taikomas atsižvelgiant į šias teises ir principus,

               PRIĖMĖ ŠĮ SPRENDIMĄ:

               1 straipsnis

               Komisijai suteikiami įgaliojimai Sąjungos vardu derėtis dėl Europos Sąjungos ir Egipto Arabų Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Egipto kompetentingų kovos su sunkiais nusikaltimais ir terorizmu institucijų keitimosi asmens duomenimis.

               2 straipsnis

               Derybiniai nurodymai išdėstyti priede.

               3 straipsnis

               Derybos vedamos konsultuojantis su [specialiojo komiteto pavadinimas, kurį įrašo Taryba].

               4 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2016 m. gegužės 11 d. Reglamentas (ES) Nr. 2016/794, OL L 135, 2016 5 24, p. 53.

                     (2)

                        COM(2015) 185 final.

                     (3)

                        Tarybos dokumentas 10384/17, 2017 m. birželio 19 d.

                     (4)

                        „Bendra vizija, bendri veiksmai: Stipresnė Europa. Visuotinė Europos Sąjungos užsienio ir saugumo politikos strategija“
                  http://europa.eu/globalstrategy/en
                  .

                     (5)

                        COM(2017) 608 final.

                     (6)

                        2016–2020 m. Europolo strategija, 2015 m. gruodžio 1 d. priimta Europolo valdybos,
                  https://www.europol.europa.eu/publications-documents/europol-strategy-2016-2020
                  .

                     (7)

                        2017–2020 m. Europolo išorės strategija, 2016 m. gruodžio 13 d. priimta Europolo valdybos, EDOC#865852v3.

                     (8)

                        Europolo duomenimis, susiję organizuoti nusikaltimai regione apima neteisėtą prekybą šaunamaisiais ginklais ir narkotikais, finansinius nusikaltimus, įskaitant pinigų plovimą, ir kibernetinius nusikaltimus.

                     (9)

                  http://eeas.europa.eu/node/8200_en

                     (10)

                  http://eeas.europa.eu/node/8201_en

                     (11)

                  https://eeas.europa.eu/sites/eeas/files/eu-egypt-pps.pdf

                     (12)

                  https://www.europol.europa.eu/socta/2017

                     (13)

                  https://www.europol.europa.eu/sites/default/files/documents/tesat2017.pdf

                     (14)

                        2016 m. gegužės 11 d. Reglamentas (ES) Nr. 2016/794, OL L 135, 2016 5 24, p. 53.

    ---documentbreak---

               EUROPOS KOMISIJA
            Briuselis,2017 12 20
            COM(2017) 809 final
            PRIEDAS
            prie
            Rekomendacijos dėl TARYBOS SPRENDIMO
            kuriuo suteikiami įgaliojimai pradėti derybas dėl Europos Sąjungos ir Egipto Arabų Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Egipto kompetentingų kovos su sunkiais nusikaltimais ir terorizmu institucijų keitimosi asmens duomenimis

               PRIEDAS

               Europos Sąjungos ir Egipto Arabų Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Egipto kompetentingų kovos su sunkiais nusikaltimais ir terorizmu institucijų keitimosi asmens duomenimis derybiniai nurodymai

               Derybų metu Komisija turėtų siekti toliau išsamiai išdėstytų tikslų.

               (1)Susitarimo tikslas – suteikti teisinį pagrindą, kad Europolas ir Egipto kompetentingos institucijos galėtų atitinkamai keistis asmens duomenimis, siekiant remti ir stiprinti šios šalies ir valstybių narių kompetentingų institucijų veiksmus bei jų tarpusavio bendradarbiavimą vykdant sunkių tarpvalstybinių nusikaltimų ir terorizmo prevenciją ir kovojant su jais, kartu užtikrinant tinkamą privatumo, asmens duomenų ir pagrindinių asmens teisių ir laisvių apsaugą.

               (2)Siekiant užtikrinti tikslų apribojimą, pagal šį susitarimą bendradarbiaujama tik nusikaltimų ir nusikalstamų veikų, priskiriamų Europolo kompetencijai pagal Reglamento Nr. 2016/794 3 straipsnį (toliau kartu – nusikalstamos veikos), srityje. Bendradarbiaujant visų pirma turėtų būti siekiama kovoti su terorizmu ir užkirsti kelią radikalėjimui, sužlugdyti organizuotą nusikalstamumą, visų pirma neteisėtą migrantų gabenimą, neteisėtą prekybą narkotikais, neteisėtą prekybą šaunamaisiais ginklais ir prekybą suklastotomis prekėmis, ir kovoti su kibernetiniais nusikaltimais.

               (3)Susitarime aiškiai ir tiksliai išdėstomos būtinos apsaugos bei kontrolės priemonės, skirtos apsaugoti asmens duomenis ir pagrindines asmenų teises ir laisves, nepriklausomai nuo jų pilietybės ir gyvenamosios vietos, Europolui ir Egipto kompetentingoms institucijoms keičiantis asmens duomenimis.

               Visų pirma:

               (a)Šalių pagal susitarimą vykdomo asmens duomenų tvarkymo tikslai aiškiai ir tiksliai nustatomi ir netaikomi platesniu mastu nei būtina atskirais atvejais siekiant vykdyti terorizmo ir susitarime nurodytų nusikalstamų veikų prevenciją ir kovojant su jais.

               (b)Europolo pagal susitarimą perduoti asmens duomenys tvarkomi sąžiningai, remiantis teisėtu pagrindu ir tik tais tikslais, kuriais jie buvo perduoti. Susitarime Europolui suteikiama galimybė duomenų perdavimo momentu nurodyti galimybės susipažinti ar naudojimo apribojimus, įskaitant perdavimo, ištrynimo ar sunaikinimo apribojimus. Asmens duomenys yra adekvatūs, tinkami ir tik tokie, kurių reikia siekiant šio tikslo. Duomenys yra tikslūs ir aktualūs. Jie laikomi ne ilgiau nei būtina tais tikslais, kuriais jie buvo perduoti.

               (c)Europolui draudžiama perduoti asmens duomenis, kuriais atskleidžiama rasinė arba etninė kilmė, politinės pažiūros, religiniai arba filosofiniai įsitikinimai, priklausymas profesinėms sąjungoms, taip pat genetinius duomenis ir duomenis apie asmens sveikatą ir lytinį gyvenimą, nebent tai tikrai būtina ir proporcinga konkrečiais atvejais, siekiant užkirsti kelią susitarime nurodytoms nusikalstamoms veikoms arba kovoti su jomis, ir laikantis tinkamų apsaugos priemonių. Susitarime taip pat turėtų būti nustatytos konkrečios apsaugos priemonės, susijusios su nuo nusikalstamų veikų nukentėjusių asmenų, liudytojų ar kitų asmenų, galinčių pateikti informacijos apie nusikalstamas veikas, taip pat nepilnamečių, asmens duomenų perdavimu.

               (d)Susitarimu užtikrinamos įstatymais garantuojamos asmenų, kurių asmens duomenys yra tvarkomi, teisės, nustatant taisykles dėl teisės susipažinti su duomenimis, juos taisyti ir ištrinti, taip pat konkrečius pagrindus, dėl kurių gali būti leidžiama nustatyti būtinus ir proporcingus apribojimus. Be to, susitarimu bet kuriam asmeniui, kurio duomenys tvarkomi pagal susitarimą, užtikrinamos įstatymais garantuojamos teisės skųstis administracine ir teismine tvarka, tokiu būdu užtikrinant veiksmingas teisių gynimo priemones.

               (e)Susitarime nustatomos asmens duomenų saugojimo, peržiūros, taisymo ir ištrynimo taisyklės, įrašų saugojimo registravimo ir dokumentavimo tikslais taisyklės ir informacijos, kuri turi būti prieinama asmenims, taisyklės. Be to, jame turėtų būti numatytos apsaugos priemonės, susijusios su automatizuotu asmens duomenų tvarkymu.

               (f)Susitarime pateikiami kriterijai, kuriais remiantis nurodomas šaltinio patikimumas ir duomenų tikslumas.

               (g)Į susitarimą įtraukiama prievolė užtikrinti asmens duomenų saugumą taikant tinkamas technines ir organizacines priemones, kuriomis, be kita ko, susipažinti su asmens duomenimis leidžiama tik įgaliotiems asmenims. Į Susitarimą taip pat įtraukiama prievolė pranešti apie asmens duomenų, perduotų pagal susitarimą, saugumo pažeidimą.

               (h)Egipto kompetentingoms institucijoms toliau perduoti informaciją kitoms institucijoms Egipte leidžiama tik susitarimo įgyvendinimo tikslais ir laikantis atitinkamų sąlygų ir apsaugos priemonių.

               (i)Tos pačios sąlygos, kaip numatytosios h punkte, taikomos Egipto kompetentingoms institucijoms toliau perduodant informaciją trečiosios šalies institucijoms, su papildoma sąlyga, kad toliau perduoti tokią informaciją leidžiama tik į trečiąsias šalis, į kurias Europolui leidžiama perduoti asmens duomenis pagal Reglamento (ES) 2016/794 25 straipsnio 1 dalį.

               (j)Susitarime užtikrinama priežiūros sistema, vykdoma vienos ar kelių nepriklausomų valdžios institucijų, atsakingų už duomenų apsaugą ir turinčių veiksmingus įgaliojimus tirti ir įsikišti, siekiant prižiūrėti Egipto valdžios institucijas, kurios naudoja asmens duomenis ir (arba) informaciją, kuria buvo keičiamasi, ir dalyvauti teismo procesuose. Visų pirma, nepriklausomos institucijos turi įgaliojimus nagrinėti asmenų skundus dėl jų asmens duomenų naudojimo. Valdžios institucijos, kurios naudoja asmens duomenis, yra atsakingos už susitarime numatytų asmens duomenų apsaugos taisyklių laikymąsi.

               (4)Siekiant užtikrinti, kad šalys laikytųsi tarpusavyje sutartų taisyklių, susitarime numatomas veiksmingas ginčų dėl jo aiškinimo ir taikymo sprendimo mechanizmas.

               (5)Į susitarimą įtraukiama nuostata dėl įsigaliojimo ir galiojimo ir nuostata, pagal kurią šalis gali nutraukti ar sustabdyti jo galiojimą.

               (6)Į susitarimą prireikus gali būti įtraukta nuostata dėl jo teritorinio taikymo.

               (7)Į susitarimą gali būti įtrauktos nuostatos dėl susitarimo stebėsenos ir periodinio vertinimo.

               (8)Atsižvelgdama į šias derybas, Komisija skatina Egipto prisijungimą prie Europos Tarybos konvencijos dėl asmenų apsaugos ryšium su asmens duomenų automatizuotu tvarkymu (Konvencija Nr. 108).

               (9)Susitarimas taip pat yra autentiškas anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis ir jame pateikiama atitinkama nuostata dėl kalbų.


               EUROPOS KOMISIJA
            Briuselis, 2017 12 20
            COM(2017) 811 final
            Rekomendacija
            TARYBOS SPRENDIMAS
            kuriuo suteikiami įgaliojimai pradėti derybas dėl Europos Sąjungos ir Alžyro Liaudies Demokratinės Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Alžyro kompetentingų kovos su sunkiais nusikaltimais ir terorizmu institucijų keitimosi asmens duomenimis

               AIŠKINAMASIS MEMORANDUMAS

               1.REKOMENDACIJOS APLINKYBĖS

               Globalizuotame pasaulyje, kuriame sunkūs nusikaltimai ir terorizmas tampa vis labiau tarpvalstybiniai ir universalūs, teisėsaugos institucijos turėtų būti visapusiškai pasirengusios bendradarbiauti su išorės partneriais, siekdamos užtikrinti piliečių saugumą. Todėl Europolui turėtų būti sudaryta galimybė keistis asmens duomenimis su trečiųjų šalių teisėsaugos institucijomis tiek, kiek reikia jo užduotims atlikti.

               2017 m. gegužės 1 d. pradėjus taikyti Reglamentą 2016/794
                  1
                ir pagal Sutartį derybas dėl tarptautinių susitarimų su trečiosiomis šalimis dėl keitimosi asmens duomenimis su Europolu Sąjungos vardu veda Komisija. Kiek to reikia Europolo užduotims atlikti, jis gali užmegzti ir palaikyti bendradarbiavimo santykius su išorės partneriais, sudarydamas darbinius ir administracinius susitarimus, kurie savaime negali būti teisiniu pagrindu keistis asmens duomenimis.

               Atsižvelgdama į politikos strategiją, apibrėžtą Europos saugumo darbotvarkėje
                  2
               , Tarybos išvadose
                  3
                ir Visuotinėje strategijoje
                  4
               , į visos ES teisėsaugos institucijų veiklos poreikius ir galimą glaudaus bendradarbiavimo šioje srityje naudą, Komisija mano, kad, kaip nurodyta Vienuoliktoje pažangos, padarytos kuriant tikrą veiksmingą saugumo sąjungą, ataskaitoje
                  5
               , trumpuoju laikotarpiu būtina pradėti derybas su aštuoniomis šalimis.

               Atsižvelgdama į Europolo veiklos poreikius, Komisija įvertino prioritetines šalis. 2016–2020 m. Europolo strategijoje
                  6
                Viduržemio jūros regionas įvardijamas kaip prioritetinis, siekiant glaudesnės partnerystės. 2017–2020 m. Europolo išorės strategijoje
                  7
                taip pat pabrėžiama, kad būtinas glaudesnis Europolo ir Artimųjų Rytų ir Šiaurės Afrikos (MENA) bendradarbiavimas dėl dabartinės terorizmo grėsmės ir su migracija susijusių problemų.

               Europolas neturi susitarimų su nė viena šio regiono šalių.

               Ši rekomendacija konkrečiai susijusi su derybomis su Alžyru, nors bendradarbiavimą su bet kuria MENA šalimi reikia vertinti atsižvelgiant į visą regioną. Šiuo metu susidariusi nestabili padėtis regione, visų pirma užsitęsę konfliktai Libijoje ir Sahelyje, kelia didelį ilgalaikį pavojų ES saugumui, todėl šias problemas būtina nedelsiant spręsti. Tai susiję tiek su veiksminga kova su terorizmu ir susijusiu organizuotu nusikalstamumu
                  8
               , tiek su problemomis, susijusiomis su migracija, pavyzdžiui, tarpininkavimu neteisėtai migracijai ir prekyba žmonėmis. Siekiant spręsti šias problemas, labai svarbus bendradarbiavimas su vietos teisėsaugos institucijomis.

               Politinis kontekstas

               Alžyras yra strategiškai svarbus ES partneris tiek dėl jo padėties Magrebo teritorijoje, tiek dėl jo vaidmens regionų lygmeniu ir Afrikos Sąjungoje. Strateginiu požiūriu, Alžyras yra pačiame Viduržemio jūros regiono centre ir yra pagrindinis veikėjas siekiant stabilizuoti Sacharos Sahelio regioną. Ši šalis labai aktyviai kovoja su terorizmu savo teritorijoje.

               2017 m. kovo mėn. ES ir Alžyro asociacijos taryba patvirtino partnerystės prioritetus, kurie, be kita ko, numato stiprinti dialogą saugumo srityje. Vieni iš nustatytų prioritetų – migracija ir saugumas
                  9
               . 2017 m. spalio mėn. ES ir Alžyro aukšto lygio atstovai surengė pirmąjį neformalų dialogą kovos su terorizmu ir regioninio saugumo klausimais
                  10
               . Ta proga dalyviai pareiškė norą toliau ieškoti galimybių stiprinti savo dvišalį bendradarbiavimą saugumo ir kovos su terorizmu srityje. Visų pirma, dalyviai nustatė svarbiausias sritis, kuriose bendradarbiavimas būtų ypač naudingas: deradikalizavimas; Europolo ir Alžyro bendradarbiavimas; kova su organizuotu nusikalstamumu, įskaitant neteisėtą prekybą šaunamaisiais ginklais ir kibernetinius nusikaltimus; kova su teroristų finansavimu ir kriminalistiniai tyrimai.

               Alžyras ir ES yra Pasaulinio kovos su terorizmu forumo nariai. Vienas iš ES finansuojamų regioninių ChBRB kompetencijos centrų veikia Alžyre.

               Veiklos poreikiai

               Remiantis turimais 2017 m. SOCTA
                  11
                ir 2017 m. TE-SAT
                  12
                duomenimis, pirmiau minėtomis diskusijomis, taip pat, be kita ko, Europolo vidaus ekspertų žiniomis, bendradarbiauti su Alžyru visų pirma būtina siekiant kovoti su šiais nusikaltimais:

               Terorizmas. Šiame regione (įskaitant Libijoje ir Sahelyje) veikiančios teroristinės grupuotės kelia grėsmę tiek Alžyrui, tiek ES. Glaudesnis bendradarbiavimas, įskaitant keitimąsi asmens duomenimis, ne tik sumažintų grėsmę ir padėtų nustatyti naujas tendencijas, jis būtinas ir siekiant kovoti su užsienio teroristų kovotojų (įskaitant dvigubą pilietybę arba teisę gyventi šalyje turinčius įtariamuosius) reiškiniu ir veiksmingai nustatyti keliones terorizmo tikslais, netinkamą teroristų naudojimąsi internetu, terorizmo finansavimą ir ryšį su organizuotu nusikalstamumu ir užkirsti jiems kelią bei vykdyti baudžiamąjį persekiojimą už juos.

               Neteisėtas migrantų gabenimas. Alžyre vykdoma organizuoto neteisėto migrantų gabenimo veikla, toliau registruojama, kad neteisėti migrantai į ES patenka per šią tranzito šalį ir taip pat išlieka rizika, kad neteisėti migrantai į Libiją patenka per Pietų Alžyrą. Bendradarbiavimas su Alžyro institucijomis taip pat padėtų išspręsti dokumentų klastojimo problemą, susijusią su neteisėtu migrantų gabenimu.

               Neteisėta prekyba šaunamaisiais ginklais. Dėl tebesitęsiančios nestabilios padėties MENA regione, visų pirma konfliktų Libijoje ir Sirijoje, neteisėta prekyba šaunamaisiais ginklais šiame regione smarkiai išaugo. Dėl to kyla grėsmė saugumui tiek trumpuoju, tiek ilguoju laikotarpiu. Be to, Alžyras yra natūralaus maršruto į Sahelio regioną ir iš jo šalis. Todėl Alžyro sienų kontrolė yra strateginis prioritetas, tiek siekiant sumažinti neteisėtų šaunamųjų ginklų srautą į kaimynines šalis, tiek užkirsti kelią neteisėtam jų įvežimui į ES konteinervežiais, keltais ir mažesniais laivais per Viduržemio jūrą.

               Neteisėta prekyba narkotikais. Artimieji Rytai ir Šiaurės Afrika (MENA) yra vienas pagrindinių neteisėtų narkotikų kilmės, tranzito ir vartojimo regionų. Su stabilia klientų baze šiaurėje, Sahelio neteisėto gabenimo maršrutu pietuose ir heroino keliu iš rytų į vakarus, šis regionas tiek turi įtakos piktnaudžiavimui neteisėtomis medžiagomis ir jų gamybai, tiek yra pats neigiamai jų veikiamas.

               Nuo 2000 m. Alžyre užfiksuota daug kanapių dervos konfiskavimo atvejų. 2016 m. pagal ES finansuojamą „Kokaino maršruto“ programą (komponentas AIRCOP) Alžyre buvo sukurta bendra oro uosto kovos su narkotikais pareigūnų grupė.

               2.TEISINIAI REKOMENDACIJOS ASPEKTAI

               Reglamente (ES) 2016/794 dėl Europos Sąjungos teisėsaugos bendradarbiavimo agentūros (Europolo) nustatytas teisinis Europolo veiklos pagrindas, visų pirma jo tikslai, užduotys, kompetencijos sritis, duomenų apsaugos priemonės ir bendradarbiavimo su išorės partneriais būdai.

               Ši rekomendacija atitinka Europolo reglamento nuostatas.

               Šia rekomendacija siekiama, kad Taryba suteiktų Komisijai įgaliojimus ES vardu derėtis dėl būsimo susitarimo. Tarybos įgaliojimų pradėti derybas teisinis pagrindas – SESV 218 straipsnio 3 ir 4 dalys.

               Pagal Sutarties dėl Europos Sąjungos veikimo 218 straipsnį Komisija skiriama dalyvauti derybose Sąjungos vardu dėl Europos Sąjungos ir Alžyro Liaudies Demokratinės Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Alžyro kompetentingų kovos su sunkiais nusikaltimais ir terorizmu institucijų keitimosi asmens duomenimis.

               Rekomendacija

               TARYBOS SPRENDIMAS

               kuriuo suteikiami įgaliojimai pradėti derybas dėl Europos Sąjungos ir Alžyro Liaudies Demokratinės Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Alžyro kompetentingų kovos su sunkiais nusikaltimais ir terorizmu institucijų keitimosi asmens duomenimis

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo (SESV), ypač į jos 218 straipsnio 3 ir 4 dalis,

               atsižvelgdama į Europos Komisijos rekomendaciją,

               kadangi:

               (1)Europos Parlamento ir Tarybos reglamentas (ES) 2016/794
                  13
                buvo priimtas 2016 m. gegužės 11 d. ir taikomas nuo 2017 m. gegužės 1 d.;

               (2)šiame reglamente, visų pirma jo 25 straipsnyje, nustatytos asmens duomenų perdavimo iš Europos Sąjungos teisėsaugos bendradarbiavimo agentūros (Europolo) trečiosioms šalims ir tarptautinėms organizacijoms taisyklės. Europolas gali perduoti asmens duomenis trečiosios šalies institucijai pagal tarptautinį Sąjungos ir tos trečiosios šalies susitarimą, sudarytą pagal SESV 218 straipsnį, kuriuo užtikrinamas pakankamas privatumo ir pagrindinių asmens teisių ir laisvių apsaugos lygis;

               (3)turėtų būti pradėtos derybos siekiant sudaryti tokį Europos Sąjungos ir Alžyro Liaudies Demokratinės Respublikos susitarimą;

               (4)susitarimu turėtų būti paisoma pagrindinių teisių ir laikomasi principų, pripažįstamų Europos Sąjungos pagrindinių teisių chartijoje, visų pirma teisės į privatų ir šeimos gyvenimą, pripažįstamos Chartijos 7 straipsnyje, teisės į asmens duomenų apsaugą, pripažįstamos Chartijos 8 straipsnyje, ir teisės į veiksmingą teisinę gynybą ir teisingą bylos nagrinėjimą, pripažįstamos Chartijos 47 straipsnyje. susitarimas turėtų būti taikomas atsižvelgiant į šias teises ir principus,

               PRIĖMĖ ŠĮ SPRENDIMĄ:

               1 straipsnis

               Komisijai suteikiami įgaliojimai Sąjungos vardu derėtis dėl Europos Sąjungos ir Alžyro Liaudies Demokratinės Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Alžyro kompetentingų kovos su sunkiais nusikaltimais ir terorizmu institucijų keitimosi asmens duomenimis.

               2 straipsnis

               Derybiniai nurodymai išdėstyti priede.

               3 straipsnis

               Derybos vedamos konsultuojantis su [specialiojo komiteto pavadinimas, kurį įrašo Taryba].

               4 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2016 m. gegužės 11 d. Reglamentas (ES) Nr. 2016/794, OL L 135, 2016 5 24, p. 53.

                     (2)

                        COM(2015) 185 final.

                     (3)

                        Tarybos dokumentas 10384/17, 2017 m. birželio 19 d.

                     (4)

                        „Bendra vizija, bendri veiksmai: Stipresnė Europa. Visuotinė Europos Sąjungos užsienio ir saugumo politikos strategija“
                  http://europa.eu/globalstrategy/en
                  .

                     (5)

                        COM(2017) 608 final.

                     (6)

                        2016–2020 m. Europolo strategija, 2015 m. gruodžio 1 d. priimta Europolo valdybos,
                  https://www.europol.europa.eu/publications-documents/europol-strategy-2016-2020
                  .

                     (7)

                        2017–2020 m. Europolo išorės strategija, 2016 m. gruodžio 13 d. priimta Europolo valdybos, EDOC#865852v3.

                     (8)

                        Europolo duomenimis, susiję organizuoti nusikaltimai regione apima neteisėtą prekybą šaunamaisiais ginklais ir narkotikais, finansinius nusikaltimus, įskaitant pinigų plovimą, ir kibernetinius nusikaltimus.

                     (9)

                  http://www.consilium.europa.eu/en/press/press-releases/2017/03/13/eu-algeria

                     (10)

                  https://eeas.europa.eu/headquarters/headquarters-homepage/34285/node/34285_en

                     (11)

                  https://www.europol.europa.eu/socta/2017/

                     (12)

                  https://www.europol.europa.eu/sites/default/files/documents/tesat2017.pdf

                     (13)

                        2016 m. gegužės 11 d. Reglamentas (ES) Nr. 2016/794, OL L 135, 2016 5 24, p. 53.

    ---documentbreak---

               EUROPOS KOMISIJA
            Briuselis,2017 12 20
            COM(2017) 811 final
            PRIEDAS
            prie
            Rekomendacijos dėl TARYBOS SPRENDIMO
            kuriuo suteikiami įgaliojimai pradėti derybas dėl Europos Sąjungos ir Alžyro Liaudies Demokratinės Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Alžyro kompetentingų kovos su sunkiais nusikaltimais ir terorizmu institucijų keitimosi asmens duomenimis

               PRIEDAS

               Europos Sąjungos ir Alžyro Liaudies Demokratinės Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Alžyro kompetentingų kovos su sunkiais nusikaltimais ir terorizmu institucijų keitimosi asmens duomenimis derybiniai nurodymai

               Derybų metu Komisija turėtų siekti toliau išsamiai išdėstytų tikslų.

               (1)Susitarimo tikslas – suteikti teisinį pagrindą, kad Europolas ir Alžyro kompetentingos institucijos galėtų atitinkamai keistis asmens duomenimis, siekiant remti ir stiprinti šios šalies ir valstybių narių kompetentingų institucijų veiksmus bei jų tarpusavio bendradarbiavimą vykdant sunkių tarpvalstybinių nusikaltimų ir terorizmo prevenciją ir kovojant su jais, kartu užtikrinant tinkamą privatumo, asmens duomenų ir pagrindinių asmens teisių ir laisvių apsaugą.

               (2)Siekiant užtikrinti tikslų apribojimą, pagal šį susitarimą bendradarbiaujama tik nusikaltimų ir nusikalstamų veikų, priskiriamų Europolo kompetencijai pagal Reglamento Nr. 2016/794 3 straipsnį (toliau kartu – nusikalstamos veikos), srityje. Bendradarbiaujant visų pirma turėtų būti siekiama kovoti su terorizmu ir užkirsti kelią radikalėjimui, sužlugdyti organizuotą nusikalstamumą, visų pirma neteisėtą migrantų gabenimą, neteisėtą prekybą šaunamaisiais ginklais ir neteisėtą prekybą narkotikais, ir kovoti su kibernetiniais nusikaltimais.

               (3)Susitarime aiškiai ir tiksliai išdėstomos būtinos apsaugos bei kontrolės priemonės, skirtos apsaugoti asmens duomenis ir pagrindines asmenų teises ir laisves, nepriklausomai nuo jų pilietybės ir gyvenamosios vietos, Europolui ir Alžyro kompetentingoms institucijoms keičiantis asmens duomenimis.

               Visų pirma:

               (a)Šalių pagal susitarimą vykdomo asmens duomenų tvarkymo tikslai aiškiai ir tiksliai nustatomi ir netaikomi platesniu mastu nei būtina atskirais atvejais siekiant vykdyti terorizmo ir susitarime nurodytų nusikalstamų veikų prevenciją ir kovojant su jais.

               (b)Europolo pagal susitarimą perduoti asmens duomenys tvarkomi sąžiningai, remiantis teisėtu pagrindu ir tik tais tikslais, kuriais jie buvo perduoti. Susitarime Europolui suteikiama galimybė duomenų perdavimo momentu nurodyti galimybės susipažinti ar naudojimo apribojimus, įskaitant perdavimo, ištrynimo ar sunaikinimo apribojimus. Asmens duomenys yra adekvatūs, tinkami ir tik tokie, kurių reikia siekiant šio tikslo. Duomenys yra tikslūs ir aktualūs. Jie laikomi ne ilgiau nei būtina tais tikslais, kuriais jie buvo perduoti.

               (c)Europolui draudžiama perduoti asmens duomenis, kuriais atskleidžiama rasinė arba etninė kilmė, politinės pažiūros, religiniai arba filosofiniai įsitikinimai, priklausymas profesinėms sąjungoms, taip pat genetinius duomenis ir duomenis apie asmens sveikatą ir lytinį gyvenimą, nebent tai tikrai būtina ir proporcinga konkrečiais atvejais, siekiant užkirsti kelią susitarime nurodytoms nusikalstamoms veikoms arba kovoti su jomis, ir laikantis tinkamų apsaugos priemonių. Susitarime taip pat turėtų būti nustatytos konkrečios apsaugos priemonės, susijusios su nuo nusikalstamų veikų nukentėjusių asmenų, liudytojų ar kitų asmenų, galinčių pateikti informacijos apie nusikalstamas veikas, taip pat nepilnamečių, asmens duomenų perdavimu.

               (d)Susitarimu užtikrinamos įstatymais garantuojamos asmenų, kurių asmens duomenys yra tvarkomi, teisės, nustatant taisykles dėl teisės susipažinti su duomenimis, juos taisyti ir ištrinti, taip pat konkrečius pagrindus, dėl kurių gali būti leidžiama nustatyti būtinus ir proporcingus apribojimus. Be to, susitarimu bet kuriam asmeniui, kurio duomenys tvarkomi pagal susitarimą, užtikrinamos įstatymais garantuojamos teisės skųstis administracine ir teismine tvarka, tokiu būdu užtikrinant veiksmingas teisių gynimo priemones.

               (e)Susitarime nustatomos asmens duomenų saugojimo, peržiūros, taisymo ir ištrynimo taisyklės, įrašų saugojimo registravimo ir dokumentavimo tikslais taisyklės ir informacijos, kuri turi būti prieinama asmenims, taisyklės. Be to, jame turėtų būti numatytos apsaugos priemonės, susijusios su automatizuotu asmens duomenų tvarkymu.

               (f)Susitarime pateikiami kriterijai, kuriais remiantis nurodomas šaltinio patikimumas ir duomenų tikslumas.

               (g)Į susitarimą įtraukiama prievolė užtikrinti asmens duomenų saugumą taikant tinkamas technines ir organizacines priemones, kuriomis, be kita ko, susipažinti su asmens duomenimis leidžiama tik įgaliotiems asmenims. Į Susitarimą taip pat įtraukiama prievolė pranešti apie asmens duomenų, perduotų pagal susitarimą, saugumo pažeidimą.

               (h)Alžyro kompetentingoms institucijoms toliau perduoti informaciją kitoms institucijoms Alžyre leidžiama tik susitarimo įgyvendinimo tikslais ir laikantis atitinkamų sąlygų ir apsaugos priemonių.

               (i)Tos pačios sąlygos, kaip numatytosios h punkte, taikomos Alžyro kompetentingoms institucijoms toliau perduodant informaciją trečiosios šalies institucijoms, su papildoma sąlyga, kad toliau perduoti tokią informaciją leidžiama tik į trečiąsias šalis, į kurias Europolui leidžiama perduoti asmens duomenis pagal Reglamento (ES) 2016/794 25 straipsnio 1 dalį.

               (j)Susitarime užtikrinama priežiūros sistema, vykdoma vienos ar kelių nepriklausomų valdžios institucijų, atsakingų už duomenų apsaugą ir turinčių veiksmingus įgaliojimus tirti ir įsikišti, siekiant prižiūrėti Alžyro valdžios institucijas, kurios naudoja asmens duomenis ir (arba) informaciją, kuria buvo keičiamasi, ir dalyvauti teismo procesuose. Visų pirma, nepriklausomos institucijos turi įgaliojimus nagrinėti asmenų skundus dėl jų asmens duomenų naudojimo. Valdžios institucijos, kurios naudoja asmens duomenis, yra atsakingos už susitarime numatytų asmens duomenų apsaugos taisyklių laikymąsi.

               (4)Siekiant užtikrinti, kad šalys laikytųsi tarpusavyje sutartų taisyklių, susitarime numatomas veiksmingas ginčų dėl jo aiškinimo ir taikymo sprendimo mechanizmas.

               (5)Į susitarimą įtraukiama nuostata dėl įsigaliojimo ir galiojimo ir nuostata, pagal kurią šalis gali nutraukti ar sustabdyti jo galiojimą.

               (6)Į susitarimą prireikus gali būti įtraukta nuostata dėl jo teritorinio taikymo.

               (7)Į susitarimą gali būti įtrauktos nuostatos dėl susitarimo stebėsenos ir periodinio vertinimo.

               (8)Atsižvelgdama į šias derybas, Komisija skatina Alžyro prisijungimą prie Europos Tarybos konvencijos dėl asmenų apsaugos ryšium su asmens duomenų automatizuotu tvarkymu (Konvencija Nr. 108).

               (9)Susitarimas taip pat yra autentiškas anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis ir jame pateikiama atitinkama nuostata dėl kalbų.


               EUROPOS KOMISIJA
            Briuselis, 2017 12 20
            COM(2017) 798 final
            Rekomendacija
            TARYBOS SPRENDIMAS
            kuriuo suteikiami įgaliojimai pradėti derybas dėl Europos Sąjungos ir Jordanijos Hašimitų Karalystės susitarimo dėl Europos Sąjungos teisėsaugos bendradarbiavimo agentūros (Europolo) ir Jordanijos kompetentingų kovos su sunkiais nusikaltimais ir terorizmu institucijų keitimosi asmens duomenimis

               AIŠKINAMASIS MEMORANDUMAS

               1.PASIŪLYMO APLINKYBĖS

               Globalizuotame pasaulyje, kuriame sunkūs nusikaltimai ir terorizmas tampa vis labiau tarpvalstybiniai ir universalūs, teisėsaugos institucijos turėtų būti visapusiškai pasirengusios bendradarbiauti su išorės partneriais, siekdamos užtikrinti piliečių saugumą. Todėl Europolui turėtų būti sudaryta galimybė keistis asmens duomenimis su trečiųjų šalių teisėsaugos institucijomis tiek, kiek reikia jo užduotims atlikti.

               2017 m. gegužės 1 d. pradėjus taikyti Reglamentą 2016/794
                  1
                ir pagal Sutartį derybas dėl tarptautinių susitarimų su trečiosiomis šalimis dėl keitimosi asmens duomenimis su Europolu Sąjungos vardu veda Komisija. Kiek to reikia Europolo užduotims atlikti, jis gali užmegzti ir palaikyti bendradarbiavimo santykius su išorės partneriais, sudarydamas darbinius ir administracinius susitarimus, kurie savaime negali būti teisiniu pagrindu keistis asmens duomenimis.

               Atsižvelgdama į politikos strategiją, apibrėžtą Europos saugumo darbotvarkėje
                  2
               , Tarybos išvadose
                  3
                ir Visuotinėje strategijoje
                  4
               , į visos ES teisėsaugos institucijų veiklos poreikius ir galimą glaudaus bendradarbiavimo šioje srityje naudą, Komisija mano, kad, kaip nurodyta Vienuoliktoje pažangos, padarytos kuriant tikrą veiksmingą saugumo sąjungą, ataskaitoje
                  5
               , trumpuoju laikotarpiu būtina pradėti derybas su aštuoniomis šalimis.

               Atsižvelgdama į Europolo veiklos poreikius, Komisija įvertino prioritetines šalis. 2016–2020 m. Europolo strategijoje
                  6
                Viduržemio jūros regionas įvardijamas kaip prioritetinis, siekiant glaudesnės partnerystės. 2017–2020 m. Europolo išorės strategijoje
                  7
                taip pat pabrėžiama, kad būtinas glaudesnis Europolo ir Artimųjų Rytų ir Šiaurės Afrikos (MENA) bendradarbiavimas dėl dabartinės terorizmo grėsmės ir su migracija susijusių problemų.

               Europolas neturi susitarimų su nė viena šio regiono šalių.

               Ši rekomendacija konkrečiai susijusi su derybomis su Jordanija, nors bendradarbiavimą su bet kuria MENA šalimi reikia vertinti atsižvelgiant į visą regioną. Šiuo metu susidariusi nestabili padėtis regione, visų pirma padėtis Sirijoje ir Irake, kelia didelį ilgalaikį pavojų ES saugumui, todėl šias problemas būtina nedelsiant spręsti. Tai susiję tiek su veiksminga kova su terorizmu ir susijusiu organizuotu nusikalstamumu
                  8
               , tiek su problemomis, susijusiomis su migracija, pavyzdžiui, tarpininkavimu neteisėtai migracijai ir prekyba žmonėmis.  Siekiant spręsti šias problemas, labai svarbus bendradarbiavimas su vietos teisėsaugos institucijomis.

               Tuo tarpu, remdamasi techniniais dialogais siekiant nustatyti bendrus veiksmus, kuriais gerinamas keitimasis informacija, ir bendrus teisėsaugos operatyvinius veiksmus kovojant su neteisėta prekyba šaunamaisiais ginklais, ES jau susitarė su Jordanija dėl veiksmų, kuriais stiprinamas atitinkamų teisėsaugos institucijų bendradarbiavimas, užtikrinama pagalba pajėgumų didinimo srityje pagal atitinkamas regionines ir (arba) dvišales programas ir pasirengiama operatyviniams veiksmams pagal bendrai sutartą tvarką, sąrašo
                  9
               . Jordanija išreiškė suinteresuotumą bendradarbiauti su ES teisėsauga kovos su terorizmu srityje, visų pirma per CEPOL rengiamus mokymus ir kovojant su terorizmo finansavimu. Tačiau šis bendradarbiavimas neapima asmens duomenų perdavimo.

               Politinis kontekstas

               Jordanija yra svarbi ES partnerė, ypač dėl jos vaidmens skatinant stabilumą, nuosaikumą ir religinę toleranciją Artimuosiuose Rytuose. ES ir Jordanija yra užmezgusios tvirtą partnerystę, apimančią daugelį sektorių, o nuo 2002 m. yra susietos asociacijos susitarimu (aukštesnio lygio statusas nuo 2010 m.).

               Jordanija patiria sunkių ekonominių, socialinių ir saugumo problemų. Visų pirma Jordanija priėmė daugiau kaip 650 000 registruotų Sirijos pabėgėlių (apie 10 proc. Jordanijos gyventojų iki krizės Sirijoje), taip pat kitų pabėgėlių.

               2016 m. gruodžio mėn. ES ir Jordanija priėmė ES ir Jordanijos partnerystės prioritetus ir 2016–2018 m. ES ir Jordanijos susitarimą. Patvirtindamos partnerystės prioritetus, ES ir Jordanija patvirtino savo siekį toliau stiprinti įsipareigojimus viena kitos atžvilgiu, nustatydamos strateginę darbotvarkę, kurios vienas iš ramsčių yra bendradarbiavimo regioninio stabilumo ir saugumo srityse stiprinimas, įskaitant kovą su terorizmu. Visų pirma, ES ir Jordanija įsipareigojo stiprinti konkretų bendradarbiavimą ir dalijimąsi informacija, siekdamos spręsti terorizmo, smurtinio ekstremizmo ir radikalizacijos problemas, laikydamosi teisinės valstybės principo.

               Į ES ir Jordanijos susitarimą įtraukti tarpusavio įsipareigojimai, kuriais abi šalys vykdo savo įsipareigojimus, prisiimtus 2016 m. vasario mėn. įvykusioje Londono konferencijoje „Parama Sirijai ir visam regionui“. Šie įsipareigojimai buvo sustiprinti 2017 m. balandžio 5 d. Briuselio konferencijoje „Parama Sirijos ir viso regiono ateičiai“, be kita ko, siekiant sustiprinti Jordanijos atsparumą atsižvelgiant į Sirijos krizės poveikį.

               2016 m. kovo 15 d. ES ir Jordanijos kovos su terorizmu ir padidinto saugumo praktiniame seminare, nurodytame ES ir Jordanijos susitarime, ES ir Jordanija susitarė siekti pažangos trijose srityse: kovos su smurtiniu ekstremizmu; kovos su terorizmo finansavimu; aviacijos ir sienų saugumo srityje, be kita ko, pasitelkiant ES specializuotąsias agentūras. ES ir Jordanija taip pat susitarė aktyviau bendradarbiauti, siekdamos spręsti prekybos žmonėmis, užsienio teroristų kovotojų ir šaunamųjų ginklų kontrabandos problemas.

               ES ir Jordanija taip pat yra Pasaulinio kovos su terorizmu forumo (GCTF)
                  10
                ir tarptautinės kovos su „Da’esh“ koalicijos partnerės. Vienas iš ES finansuojamų regioninių ChBRB kompetencijos centrų veikia Amane.

               Veiklos poreikiai

               Remiantis 2017 m. SOCTA
                  11
                ir 2017 m. TE-SAT
                  12
                duomenimis, pirmiau minėtomis diskusijomis, taip pat, be kita ko, Europolo vidaus ekspertų žiniomis, bendradarbiauti su Jordanija visų pirma būtina siekiant kovoti su šiais nusikaltimais:

               Terorizmas. Sirijos ir Irako destabilizacija, „Da’esh“ ir kitų teroristinių grupuočių įtakos plitimas kelia tiesioginę saugumo grėsmę Jordanijai ir ES, kurie abu buvo teroristinių grupuočių taikiniu. Visų pirma, Europos ir Jordanijos teroristai vyko į Siriją, Iraką ir kitas konflikto zonas, kur buvo apmokomi ir kovojo. Glaudesnis teisėsaugos institucijų bendradarbiavimas, įskaitant keitimąsi asmens duomenimis, padės nustatyti ir patraukti baudžiamojon atsakomybėn terorizmu įtariamus asmenis, užkirsti kelią kelionėms terorizmo tikslais (įskaitant skverbimosi į migracijos srautus ar perkėlimo į kitas konfliktų zonas riziką) ir terorizmo finansavimui (įskaitant ryšį su organizuotu nusikalstamumu).

               Neteisėta prekyba šaunamaisiais ginklais. ES ir Jordanija užmezgė bendradarbiavimą šaunamųjų ginklų srityje ir susitarė dėl darbo programos, įskaitant keitimąsi geriausios patirties pavyzdžiais, mokymus ir gebėjimų stiprinimą. Glaudžiau bendradarbiaujant, poreikis geriau dalintis informacija ir atlikti tolesnius tyrimus dar labiau padidėja. Turinti bendrą sieną su Sirija, Jordanija gali atlikti svarbų vaidmenį užkertant kelią šaunamųjų ginklų patekimui į ginkluotų konfliktų zonas ir užtikrinant, kad būtų sulaikytos jų neteisėtos siuntos, visų pirma siunčiamos atgal į ES.

               Su migracija susijusios problemos. Yra su migracija susijusių problemų, kurios susijusios su Sirijoje vykstančiu konfliktu. Vietovėse aplink pabėgėlių stovyklas ir netoli sienos su Sirija esama neteisėtos prekybos ginklais, prekybos žmonėmis ir prekybos žmonėmis seksualinio išnaudojimo tikslais pavojaus. Nerimaujama, kad daug Sirijos vaikų kyla pavojus būti išnaudotiems organizuotų nusikalstamų grupuočių, nes jie turi tik nedaug galimybių naudotis būtiniausia infrastruktūra, pavyzdžiui, mokyklomis.

               Neteisėta prekyba narkotikais. Artimieji Rytai ir Šiaurės Afrika (MENA) yra vienas pagrindinių neteisėtų narkotikų kilmės, tranzito ir vartojimo regionų. Su stabilia klientų baze šiaurėje ir heroino keliu iš rytų į vakarus, šis regionas tiek turi įtakos piktnaudžiavimui neteisėtomis medžiagomis ir jų gamybai, tiek yra pats neigiamai jų veikiamas. 2016 m. pagal ES finansuojamą „Kokaino maršruto“ programą (komponentas AIRCOP) Jordanijoje buvo sukurta bendra oro uosto kovos su narkotikais pareigūnų grupė.

               2.TEISINIAI REKOMENDACIJOS ASPEKTAI

               Reglamente (ES) 2016/794 dėl Europos Sąjungos teisėsaugos bendradarbiavimo agentūros (Europolo) nustatytas teisinis Europolo veiklos pagrindas, visų pirma jo tikslai, užduotys, kompetencijos sritis, duomenų apsaugos priemonės ir bendradarbiavimo su išorės partneriais būdai.

               Ši rekomendacija atitinka Europolo reglamento nuostatas.

               Šia rekomendacija siekiama, kad Taryba suteiktų Komisijai įgaliojimus ES vardu derėtis dėl būsimo susitarimo. Tarybos įgaliojimų pradėti derybas teisinis pagrindas – SESV 218 straipsnio 3 ir 4 dalys.

               Pagal Sutarties dėl Europos Sąjungos veikimo 218 straipsnį Komisija skiriama dalyvauti derybose Sąjungos vardu dėl Europos Sąjungos ir Jordanijos susitarimo dėl Europos Sąjungos teisėsaugos bendradarbiavimo agentūros (Europolo) ir Jordanijos kompetentingų kovos su sunkiais nusikaltimais ir terorizmu institucijų keitimosi asmens duomenimis.

               Rekomendacija

               TARYBOS SPRENDIMAS

               kuriuo suteikiami įgaliojimai pradėti derybas dėl Europos Sąjungos ir Jordanijos Hašimitų Karalystės susitarimo dėl Europos Sąjungos teisėsaugos bendradarbiavimo agentūros (Europolo) ir Jordanijos kompetentingų kovos su sunkiais nusikaltimais ir terorizmu institucijų keitimosi asmens duomenimis

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo (SESV), ypač į jos 218 straipsnio 3 ir 4 dalis,

               atsižvelgdama į Europos Komisijos rekomendaciją,

               kadangi:

               (1)Europos Parlamento ir Tarybos reglamentas (ES) 2016/794
                  13
                buvo priimtas 2016 m. gegužės 11 d. ir taikomas nuo 2017 m. gegužės 1 d.;

               (2)šiame reglamente, visų pirma jo 25 straipsnyje, nustatytos asmens duomenų perdavimo iš Europos Sąjungos teisėsaugos bendradarbiavimo agentūros (Europolo) trečiosioms šalims ir tarptautinėms organizacijoms taisyklės. Europolas gali perduoti asmens duomenis trečiosios šalies institucijai pagal tarptautinį Sąjungos ir tos trečiosios šalies susitarimą, sudarytą pagal SESV 218 straipsnį, kuriuo užtikrinamas pakankamas privatumo ir pagrindinių asmens teisių ir laisvių apsaugos lygis;

               (3)turėtų būti pradėtos derybos siekiant sudaryti tokį Europos Sąjungos ir Jordanijos Hašimitų Karalystės susitarimą;

               (4)susitarimu turėtų būti paisoma pagrindinių teisių ir laikomasi principų, pripažįstamų Europos Sąjungos pagrindinių teisių chartijoje, visų pirma teisės į privatų ir šeimos gyvenimą, pripažįstamos Chartijos 7 straipsnyje, teisės į asmens duomenų apsaugą, pripažįstamos Chartijos 8 straipsnyje, ir teisės į veiksmingą teisinę gynybą ir teisingą bylos nagrinėjimą, pripažįstamos Chartijos 47 straipsnyje. Susitarimas turėtų būti taikomas atsižvelgiant į šias teises ir principus,

               PRIĖMĖ ŠĮ SPRENDIMĄ:

               1 straipsnis

               Komisijai suteikiami įgaliojimai Sąjungos vardu derėtis dėl Europos Sąjungos ir Jordanijos Hašimitų Karalystės susitarimo dėl Europos Sąjungos teisėsaugos bendradarbiavimo agentūros (Europolo) ir Jordanijos kompetentingų kovos su sunkiais nusikaltimais ir terorizmu institucijų keitimosi asmens duomenimis.

               2 straipsnis

               Derybiniai nurodymai išdėstyti priede.

               3 straipsnis

               Derybos vedamos konsultuojantis su [specialiojo komiteto pavadinimas, kurį įrašo Taryba].

               4 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                  Pirmininkas

                     (1)

                        2016 m. gegužės 11 d. Reglamentas (ES) Nr. 2016/794, OL L 135, 2016 5 24, p. 53.

                     (2)

                        COM(2015) 185 final.

                     (3)

                        Tarybos dokumentas 10384/17, 2017 m. birželio 19 d.

                     (4)

                        „Bendra vizija, bendri veiksmai: Stipresnė Europa. Visuotinė Europos Sąjungos užsienio ir saugumo politikos strategija“
                  http://europa.eu/globalstrategy/en
                  .

                     (5)

                        COM(2017) 608 final.

                     (6)

                        2016–2020 m. Europolo strategija, 2015 m. gruodžio 1 d. priimta Europolo valdybos,
                  https://www.europol.europa.eu/publications-documents/europol-strategy-2016-2020
                  .

                     (7)

                        2017–2020 m. Europolo išorės strategija, 2016 m. gruodžio 13 d. priimta Europolo valdybos, EDOC#865852v3.

                     (8)

                        Europolo duomenimis, susiję organizuoti nusikaltimai regione apima neteisėtą prekybą šaunamaisiais ginklais ir narkotikais, finansinius nusikaltimus, įskaitant pinigų plovimą, ir kibernetinius nusikaltimus.

                     (9)

                        Kelios šios srities iniciatyvos įtrauktos į kovos su organizuotu ir sunkių formų nusikalstamumu ES politikos ciklą kaip prioritetas šaunamųjų ginklų srityje, taip pat į 2015 m. gruodžio 2 d. Komunikatą „Europos saugumo darbotvarkės įgyvendinimas. ES kovos su neteisėta prekyba šaunamaisiais ginklais ir sprogmenimis ir jų naudojimu veiksmų planas“, COM(2015) 624 final.

                     (10)

                        Jordanija bendrai pirmininkauja jo Užsienio teroristų kovotojų darbo grupei.

                     (11)

                  https://www.europol.europa.eu/socta/2017

                     (12)

                  https://www.europol.europa.eu/sites/default/files/documents/tesat2017.pdf

                     (13)

                        2016 m. gegužės 11 d. Europos Parlamento ir Tarybos reglamentas (ES) 2016/794 dėl Europos Sąjungos teisėsaugos bendradarbiavimo agentūros (Europolo), kuriuo pakeičiami ir panaikinami Tarybos sprendimai 2009/371/TVR, 2009/934/TVR, 2009/935/TVR, 2009/936/TVR ir 2009/968/TVR (OL L 135, 2016 5 24, p. 53).

    ---documentbreak---

               EUROPOS KOMISIJA
            Briuselis,2017 12 20
            COM(2017) 798 final
            PRIEDAS
            prie
            Rekomendacijos dėl TARYBOS SPRENDIMO
            kuriuo suteikiami įgaliojimai pradėti derybas dėl Europos Sąjungos ir Jordanijos Hašimitų Karalystės susitarimo dėl Europos Sąjungos teisėsaugos bendradarbiavimo agentūros (Europolo) ir Jordanijos kompetentingų kovos su sunkiais nusikaltimais ir terorizmu institucijų keitimosi asmens duomenimis

               PRIEDAS

               Europos Sąjungos ir Jordanijos Hašimitų Karalystės susitarimo dėl Europos Sąjungos teisėsaugos bendradarbiavimo agentūros (Europolo) ir Jordanijos kompetentingų kovos su sunkiais nusikaltimais ir terorizmu institucijų keitimosi asmens duomenimis derybiniai nurodymai

               Derybų metu Komisija turėtų siekti toliau išsamiai išdėstytų tikslų.

               (1)Susitarimo tikslas – suteikti teisinį pagrindą, kad Europolas ir Jordanijos kompetentingos institucijos galėtų atitinkamai keistis asmens duomenimis, siekiant remti ir stiprinti šios šalies ir valstybių narių kompetentingų institucijų veiksmus bei jų tarpusavio bendradarbiavimą vykdant sunkių tarpvalstybinių nusikaltimų ir terorizmo prevenciją ir kovojant su jais, kartu užtikrinant tinkamą privatumo, asmens duomenų ir pagrindinių asmens teisių ir laisvių apsaugą.

               (2)Siekiant užtikrinti tikslų apribojimą, pagal šį susitarimą bendradarbiaujama tik nusikaltimų ir nusikalstamų veikų, priskiriamų Europolo kompetencijai pagal Reglamento Nr. 2016/794 3 straipsnį (toliau kartu – nusikalstamos veikos), srityje. Bendradarbiaujant visų pirma turėtų būti siekiama kovoti su terorizmu ir užkirsti kelią radikalėjimui, sužlugdyti organizuotą nusikalstamumą, visų pirma neteisėtą prekybą šaunamaisiais ginklais, neteisėtą migrantų gabenimą ir neteisėtą prekybą narkotikais, ir kovoti su kibernetiniais nusikaltimais.

               (3)Susitarime aiškiai ir tiksliai išdėstomos būtinos apsaugos bei kontrolės priemonės, skirtos apsaugoti asmens duomenis ir pagrindines asmenų teises ir laisves, nepriklausomai nuo jų pilietybės ir gyvenamosios vietos, Europolui ir Jordanijos kompetentingoms institucijoms keičiantis asmens duomenimis.

               Visų pirma:

               (a)Šalių pagal susitarimą vykdomo asmens duomenų tvarkymo tikslai aiškiai ir tiksliai nustatomi ir netaikomi platesniu mastu nei būtina atskirais atvejais siekiant vykdyti terorizmo ir susitarime nurodytų nusikalstamų veikų prevenciją ir kovojant su jais.

               (b)Europolo pagal susitarimą perduoti asmens duomenys tvarkomi sąžiningai, remiantis teisėtu pagrindu ir tik tais tikslais, kuriais jie buvo perduoti. Susitarime Europolui suteikiama galimybė duomenų perdavimo momentu nurodyti galimybės susipažinti ar naudojimo apribojimus, įskaitant perdavimo, ištrynimo ar sunaikinimo apribojimus. Asmens duomenys yra adekvatūs, tinkami ir tik tokie, kurių reikia siekiant šio tikslo. Duomenys yra tikslūs ir aktualūs. Jie laikomi ne ilgiau nei būtina tais tikslais, kuriais jie buvo perduoti.

               (c)Europolui draudžiama perduoti asmens duomenis, kuriais atskleidžiama rasinė arba etninė kilmė, politinės pažiūros, religiniai arba filosofiniai įsitikinimai, priklausymas profesinėms sąjungoms, taip pat genetinius duomenis ir duomenis apie asmens sveikatą ir lytinį gyvenimą, nebent tai tikrai būtina ir proporcinga konkrečiais atvejais, siekiant užkirsti kelią susitarime nurodytoms nusikalstamoms veikoms arba kovoti su jomis, ir laikantis tinkamų apsaugos priemonių. Susitarime taip pat turėtų būti nustatytos konkrečios apsaugos priemonės, susijusios su nuo nusikalstamų veikų nukentėjusių asmenų, liudytojų ar kitų asmenų, galinčių pateikti informacijos apie nusikalstamas veikas, taip pat nepilnamečių, asmens duomenų perdavimu.

               (d)Susitarimu užtikrinamos įstatymais garantuojamos asmenų, kurių asmens duomenys yra tvarkomi, teisės, nustatant taisykles dėl teisės susipažinti su duomenimis, juos taisyti ir ištrinti, taip pat konkrečius pagrindus, dėl kurių gali būti leidžiama nustatyti būtinus ir proporcingus apribojimus. Be to, susitarimu bet kuriam asmeniui, kurio duomenys tvarkomi pagal susitarimą, užtikrinamos įstatymais garantuojamos teisės skųstis administracine ir teismine tvarka, tokiu būdu užtikrinant veiksmingas teisių gynimo priemones.

               (e)Susitarime nustatomos asmens duomenų saugojimo, peržiūros, taisymo ir ištrynimo taisyklės, įrašų saugojimo registravimo ir dokumentavimo tikslais taisyklės ir informacijos, kuri turi būti prieinama asmenims, taisyklės. Be to, jame turėtų būti numatytos apsaugos priemonės, susijusios su automatizuotu asmens duomenų tvarkymu.

               (f)Susitarime pateikiami kriterijai, kuriais remiantis nurodomas šaltinio patikimumas ir duomenų tikslumas.

               (g)Į susitarimą įtraukiama prievolė užtikrinti asmens duomenų saugumą taikant tinkamas technines ir organizacines priemones, kuriomis, be kita ko, susipažinti su asmens duomenimis leidžiama tik įgaliotiems asmenims. Į Susitarimą taip pat įtraukiama prievolė pranešti apie asmens duomenų, perduotų pagal susitarimą, saugumo pažeidimą.

               (h)Jordanijos kompetentingoms institucijoms toliau perduoti informaciją kitoms institucijoms Jordanijoje leidžiama tik susitarimo įgyvendinimo tikslais ir laikantis atitinkamų sąlygų ir apsaugos priemonių.

               (i)Tos pačios sąlygos, kaip numatytosios h punkte, taikomos Jordanijos kompetentingoms institucijoms toliau perduodant informaciją trečiosios šalies institucijoms, su papildoma sąlyga, kad toliau perduoti tokią informaciją leidžiama tik į trečiąsias šalis, į kurias Europolui leidžiama perduoti asmens duomenis pagal Reglamento (ES) 2016/794 25 straipsnio 1 dalį.

               (j)Susitarime užtikrinama priežiūros sistema, vykdoma vienos ar kelių nepriklausomų valdžios institucijų, atsakingų už duomenų apsaugą ir turinčių veiksmingus įgaliojimus tirti ir įsikišti, siekiant prižiūrėti Jordanijos valdžios institucijas, kurios naudoja asmens duomenis ir (arba) informaciją, kuria buvo keičiamasi, ir dalyvauti teismo procesuose. Visų pirma, nepriklausomos institucijos turi įgaliojimus nagrinėti asmenų skundus dėl jų asmens duomenų naudojimo. Valdžios institucijos, kurios naudoja asmens duomenis, yra atsakingos už susitarime numatytų asmens duomenų apsaugos taisyklių laikymąsi.

               (4)Siekiant užtikrinti, kad šalys laikytųsi tarpusavyje sutartų taisyklių, susitarime numatomas veiksmingas ginčų dėl jo aiškinimo ir taikymo sprendimo mechanizmas.

               (5)Į susitarimą įtraukiama nuostata dėl įsigaliojimo ir galiojimo ir nuostata, pagal kurią šalis gali nutraukti ar sustabdyti jo galiojimą.

               (6)Į susitarimą prireikus gali būti įtraukta nuostata dėl jo teritorinio taikymo.

               (7)Į susitarimą gali būti įtrauktos nuostatos dėl susitarimo stebėsenos ir periodinio vertinimo.

               (8)Atsižvelgdama į šias derybas, Komisija skatina Jordanijos prisijungimą prie Europos Tarybos konvencijos dėl asmenų apsaugos ryšium su asmens duomenų automatizuotu tvarkymu (Konvencija Nr. 108).

               (9)Susitarimas taip pat yra autentiškas anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis ir jame pateikiama atitinkama nuostata dėl kalbų.